...noir: tammikuuta 2017\nHämärää peliä Palm Springsissa (Fugitive Nights: Danger in the Desert, 1993)\nEx-kyttä ja nykyinen huonosti töitä saava yksityisetsivä Brita Burrows (Teri Garr) saa toimeksiannon seurata kireältä seurapiirirouva Rhonda Devonilta (Barbara Babcock), että otapa selvää miksi mieheni käy salaa luovuttamassa nesteitään spermapankissa. Brita pyytää avukseen eläkkeelle haikailevaa lakonista alkkispoliisi Lyn Cutteria (Sam Elliott) ja tylsän mustasukkaisuustutkimuksen ohessa he sattumalta huomaavat henkilön joka ei liity asiaan millään tavalla, mutta jota sattuu etsimään nuori virkaíntoinen poliisi Nelson Hareem (Thomas Haden Church), koska tätä nimenomaista ohikulkijaa kaivataan epäiltynä laittomasta maahantulosta ja poliisin pahoinpitelystä. Kuka tuo etsitty mies on ja miksi hän on tänne tullut? Kenties hän liittyy jollakin tavoin siihen spermapankkiaviomieheen. Ehkä, ehkä ei, mutta ainakin nyt Brita, Lyn ja Nelson ovat trio joilla on mahdollisesti yhteinen päämäärä, tai ainakin osittain sama matka.\nSam Elliott on cool tyyppi, mutta kaikki tietävät hänen olevan coolimpi kun hänellä on muhkeat viikset. Tässä elokuvassa hänellä on muhkeat viikset.\n...ja siinä taisi ollakin elokuvan tärkein asia.\nNo okei, uurrekasvoisena mieleen helposti jäävä Thomas Haden Church oli kyllä vuonna 1993 vielä aika siloposkinen nuorimies.\nKyseessä on pinnallisesti ja ei pelkästään vain siten perusjännäri jossa Elliottin (kyyninen veteraani), Garrin (asiallinen ammattilainen) ja Churchin (keltuainen) trio pelaa mainiosti yhteen, jolloin heidän välillä on sopivaa naljailua ja välittämistä ("Se kaveri saattaa olla tavallinen turisti. Ei tapeta häntä vielä", "Kun minusta tuli poliisi, ei kukaan tarvinnut kahta kättä pienen aseen pitämiseen."), mutta itse elokuva kuitenkin jättää vain ja ainoastaan maun ihan ok jännäristä. Sellainen kolmastoista tusinassa. Hieman kuin katsoisi jonkin Etsivä B. L. Strykeria. Ihan mukavaa, mutta jos jakso jäisi välistä ei se haittaisi.\nParasta tässä elokuvassa onkin trio jota seuraa mielellään ja hyvin rento tunnelma, mutta itse jännityksen lähde on kuin pelkäisi suklaalevyä syödessään saavansa allergisen reaktion mahdollisista pähkinäjäämistä, vaikka ei olisi allerginen pähkinöille. Etenkin kun ilmeisesti syy siihen miksei etsitylle pahoinpitelijälle ole edes annettu nimeä johtuu siitä, että hän on lopulta vain jokin keino pitää muut hahmot liikkeessä. Mikä on sääli sillä vaikka motiivi paljastuuksin kostoksi huumekauppiaalle, niin se kuinka tuo nimetön hahmo onkin kaikesta selvästä painotetusta roistomaisuudestaan poliisi, mutta ei edes tästä kostonhalusta huolimatta mikään korruptoitunut, tms. vaan surumielinen ja hyväsydäminen mies joka haluaa vain oikeutta huumekauppiaan tappamalle parilleen, tekee se hänestä vähintään nimen arvoisen. Mainiota on myös se ettei syy tekoihin missään vaiheessa selviä elokuvan sankareilla, vaan ainoastaan katsoja saa tietää millä asialla hän oli. Samalla on pakko myöntää, että osa tarinasta on varsin hauskaa kun se petollinen aviomies josta elokuva alkoi veikin vain hedelmällisyysklikalle koiraansa jotta tämä voisi siittää uuden hauvan ja miehen yhteys siihen pahoinpitelijään on se, että hän oli antanut kyydin liftarille joka sattui olemaan se etsitty mies. Joten kyllä tällä olisi ollut annettavanaan jotain kunnolla mieleen jäävääkin, mutta kaipa se ihan okei riittää, se kun kuitenkin on ihan okei.\nIlmeisesti tätä ei ollut tarkoitettu tv-sarjan pilotiksi vaan kyseessä oli ainoastaan yksittäinen tv-elokuva, mutta Elliottin, Garrin ja Churchin trio olisi kyllä ollut omiaan juuri jonkinlaisen Magnum P.I.:n kaltaisen sarjan päähahmoiksi ja itse elokuvan tunnelma olisi ollut omiaan useamman jakson kepeäksi viihteeksi.\nHämärää peliä Palm Springsissa\nLatinomekaanikot kuten Puerto Ricolainen Rico (Bobby Rosa) kuluttavat työpäivänsä öljynvaihtojen sijaan... potkimalla... autonrenkaita ja rummuttamalla pölykapseleita? Ai, he siis tanssivat, minkä vuoksi pitää näköjään heittää kassalippaan rahatkin tuulettimeen. Ymmärrettävää. Rico haaveilee päivät pitkät salsakuninkaan tittelistä, eikä mikään tyhmä pomo voisi sellaista unelmaa tyrehdyttää. Siispä Rico tanssii töissä, kotona ja illat salsaklubilla. Tai no, tanssii sen ajan mitä ei kuluta tuijottamalla peiliin, poseeraten lihaksiaan pullistellen ja antaen lentosuukkoja itselleen. Tottakai hän on kaikkien naisten suosikki ja ihan oikeasti, välillä putosin kärryiltä kuka kukin on, sillä Rico ja paras ystävänsä kuka lienee on niin saman näköinen ja oloinen että toinen on aivan tarpeeton. Samoin Ricoon ihastunut ns. viaton tyttö ja Ricon kaverin kuka lieneen tyttöystävä ovat ihan samanlaisia keskenään (saattoivat muuten olllakin sama hahmo, mutta oli siellä silti toinenkin eri nainen joka oli ihan samanlainen), että toinen on aivan tarpeeton. He tarpeettomat ovat Ricon kuka lienee-kaveri (joka tosin on paljon parempi näyttelijä) ja hänen tyttöystävänsä, vaikka heidän tarinansa onkin olla se pariskunta jossa toinen haaveilee avioliitosta ja toinen ei tajua sitä (vaikka sekin idea unohtuu jossain vaiheessa elokuvaa), ja se kuka lienee riitaantuu icon kanssa kun huomaa, että tämä pistää omat haaveensa ystävyyssuhteiden edelle. Mutta niin, Rico siis unelmoi salsamestaruudesta eikä sitä tavoitellessaan tajua ollenkaan mikä on elämässä tärkeintä: se tyttö vai oliko se tyttöystävä jota hän ei huomioi ja ystävät. En tosin oikein tajua miten jonkin salsakisan voi voittaa bilettämällä ja jossain mainostelineiden edessä tanssimalla. Tokihan sellaista voi pitää harjoitteluna, mutta eikö itse kisaan osallistuminen ja siihen harjoitteleminen auttaisi enemmän. Ai niin, mutta tärkeintähän on täyttää sisältö jatkuvilla tanssikohtauksilla kuin esimerkiksi viedä tarinaa eteenpäin. Hei ihan oikeasti, elokuva just lopussa, missä se tanssikisa ja opetukset ovat? Oho, ei se ihastunut tyttö ollutkaan sillä tavalla rakastunut kuin oletin, vaan neiti onkin Ricon ihaileva sisko jota isoveli koettaa suojella maailman pahuudelta, eli siltä mitä itse harrastaa: tanssimiselta. No, on siellä sentään se hyveelllinen tyttöystävä (joo, hän on eri hahmo kuin sisko) jota Rico ei huomioi tanssikisojen vuoksi. Niin ja ne tanssikisat, tulivathan nekin lopulta eteen ja siellä Rico suuttuttaa päätymään siskonsa auto-onnettomuudeen, joka viimein saa pienen vetkuttelun jälkeen miehen tajuamaan asioiden tärkeysjärjestyksen ja silti hän osallistuu tanssikisoihin ja vähät välittää asioista jotka kärsivät juuri sen vuoksi. JA JOSTAIN HITON SYYSTÄ JOKAINEN JONKA HÄN SUUTTI MATKAN VARRELLA ON SIELLÄ KANNUSTAMASSA HÄNTÄ! Hei, taas ihan oikeasti vaikka olen tätä kirjoittaessani kirjaimellisesti kipulääkkeissä (terveysongelmia, mutta ei mitään kuolemanvakavaa. Puukon alle silti joudun. Tämän blogin suhteen hyvä puoli on siinä, että nyt tulee ahkerammin päivityksiä kun olen pitkälti pakotettu pysymään paikoillani. Huono puoli, että ne kaikki ovat Salsan tasoa) niin ei se selitä elokuvan tolkuttomuutta. Se on vain kasa irrallisia tanssikohtauksia joiden väliin on ängetty jotain mitä vain, kunhan siellä tanssitaan eikä muusta välitetä.\nVuonna 1989 ilmestyi Sotatanssi (jota btw. vieläkin kaipaan takaisin valikoimiini) ja vuotta myöhemmin ilmoille pukkasi kaksikin Lambada-elokuvaa (joista itse olen törmännyt vain tuossa kuvassa oikealla olevaan, vaikka ilmeisesti molemmat on Suomessa julkaistu)\nja jotakin vuosia aikaisemmin ilmestyivät Flashdance (1983), Footloose (1984), Breakin' ja Breakin' 2: Electric Boogaloo (molemmat 1984) ja kukapa voisi unohtaa Dirty Dancingia (1987), joten tanssidraamat eivät ole olleet koskaan kovinkaan harvinaisia, vaikka ehkäpä trendi ei ollut aivan yhtäjaksoisesti pinnalla kuin uudestaan 2000-luvun alusta, jota se on ollut ainakin melkein tähän päivään kun isompia massayleisön tavoittaneita elokuvia ilmestyi kuin sieniä sateella. Oli Save the Last Dance (2001), Honey (2003), jotain miljoona Step Upia (2006 ja eteenpäin), Turn it Up (2008), jatko-osia noille ja muille mainitsemattomille, remakeja joilekin aiemmin mainituille ja tietenkin joissain vaiheessa jopa 2000-luvun buumille osoitettu parodia Wayans-klaanin tekemän Dance Flickin (2009) avustamana (jep, kuin avustaisi jalkansa katkaissutta murtamalla toisenkin jalan). Vuonna 2000 ilmestyi toinen tanssipainotteinen elokuva nimeltä Salsa, jolla on kuitenkin ehkä enemmän yhteistä Antonio Banderaksen globaalin läpimurtoelokuvan The Mambo Kingsin (1992) kanssa (joka puolestaan on Tom Cruisen Cocktailin  tanssiversio) eikä siten ole ainakaan suoranaisesti nyt vuorossa olevan Salsan uusintaversiointi. Tämä tanssielokuvaluettelointi tuli mieleeni koska vaikka voimmekin uskoa niin sekä Footloosen kuin vielä Dirty Dancingin olleen Flashdancen vanavedessä kulkevia lieviä kopioita niin jonkinlaisina sesonkielokuvina ne ovat aika irrallisia, kun varsinkin Dirty Dancingin ilmestyessä oli aikaa Flashdancesta kulunut jo useampikin vuosi, jolloin kyseessä ei ollut kovinkaan suuri kertarysäys ja 2000-luvun buumi joka vaikkakin on selvästi ollut sittemmin laantumaan päin oli se kuitenkin ajallisesti aika kauaskantava suksee. Kun taas Salsa, Sotatanssi ja molemmat Lambadat ilmestyivät kolmen vuoden sisällä ja kukin niistä oli aika latinopainotteinen, tehden nelikosta eräänlaisen yhteneväisen paketin jotka itse Lambada-hitin tavoin olivat hetken ilmiö (tässä paras Lambada-versio sitten koskaan). Samaan pakettiin voisi pistää myös sen The Mambo Kingsin, joka myöskin oli latinotanssielokuva ja vaikka se osuikin hieman myöhäisemmälle ajalle, oli se edelleen kaukana edeltämässä seuraavaa varsinaista tanssidraamaelokuvakautta. 2000-luvun trendinä oli vastaavasti urbaani katurunollisuus (jep, jos jotain kylven vain shampanjassa-Puff Daddya [nyt Kanye West] pitää sen uskottavimpana esimerkkinä), kun taas se Flashdance-ilmiö taas oli... en tiedä, Kenny Logginsia? Jostain syystä pidän tätä Salsan aikakauden tanssiputkea kiinnostavampana kuin Flashdancen tai Step Upin kautta. Se ei tosin ainakaan johdu siitä, että musiikki olisi minusta parempaa, sillä enemmän kuuntelen edeltävien elokuvien kasaripoppia ja hip hopissa taas en oikein kestä mitään Sean Paulia, Pitbullia tai vastaavia ilman itsemurha-aatoksia. Vaikkakaan en tietenkään väitä etteikö noidenkin elokuvien soundtrackeilla olisi hyviä virsiä, mutta yleisesti ottaen 2000-luvun hip hop niin musiikkina kuin muoti-ilmiönäkään ei maita minulle. Tämä kama on sitä joka minuun puree:\nVaikka ei sillä väliä, kunhan vain halusin laittaa kuvan noista.\nSiispä 2000-luvun tanssidraamaelokuvissa minua ei houkuttele niiden atmosfääri, mutta ei se tee myöskään tuossa 80-luvun lopun latinotanssidraamaelokuvissakaan. Flashdancessa ja seuralaisissaan sentään uppoaa musiikki ja ne ovat muutoinkin ehkäpä jotenkin laimeita valkoisia ihmisiä kuvatessaan helpommin samaistettavia, vaikkakaan en ikinä tule olemaan yhtä hekumallinen kuin Jennifer Beals, mutta vastaavasti ne elokuvat eivät viihdyttävydestään huolimatta ole kovinkaan erikoinen ilmiö ollessaan nimenomaan aika keskiluokkaisen oloisia (riippumatta siitä pakollisesta alemman keskiluokan hahmo-valikoimasta). Ja bingo! siinähän se onkin miksi Salsa kavereineen on kiinnostava. Se on yhden hitin ihme (vrt. Lambada) joka koetetaan kaluta lihasta puhtaaksi niin nopeasti kuin mahdollista ja siinä missä Flashdancen kaltaiset elokuvat saattavat ajan myötä vanhentua ja Step Upit samaten, niin aikakin edelliset jäävät elämään positiivisina muistoissa ja jälkimmäiset toimivat varsinkin pitempikestoisena ilmiönä hyvänä ajankuvana, mutta Salsa on vain outo kuriositeetti jota pyörittelee käsissään ja ihmettelee miksi sellainen tehtiin. Kuka tätä ostaa kysyi Las Ketchup. No, se tehtiin tietenkin koska oli sen hetken kuuminta shittiä ja elää koska tuntuu nyt niin oudolta shitiltä. Hauskalta shitiltä, eikä ainakaan oikeasti pelkältä kakalta koska vaikka kyseessä on aika heikkoa näyttelemistä ja samanlaista dialogia sisältävä Saturday Night Fever-kopio joka luottaa hyvin yksinkertaisin temppuihin varsinkin juuri hahmojen suhteen, jonka vuoksi latinot ovat kaikki ovat olevinaan niin kuumaveristä kansaa, että hikoilevat ihan sikana ja ovat valmiita nonstoppina repimään paitansa pois, ilmeisesti tuulettaakseen itseään. Kaikkea tätä korostaa sykkivät punavalot ja muu sellainen muka syntisyyteen viittaava, joka tuntuu kuin Simpsoneiden parodialta.\nNiin se vaikka... vaikka noin onkin, on Salsa juuri kaikessa kliseisyydessään ja ihan hillittömässä energisyydessään hauskaa todellisuuspakoa joka saa ajattelemaan, että joo, tuollaisessa maailmassa olisi ihan kiva elää, tai ainakin vierailla. Hahmoilla kenties on joitakin perusstressin aiheuttajia kuten suhdeongelmia, työongelmia, rahaongelmia, tms., niin kokonaisuus antaa kuitenkin sellaisen kuvan, että riittää kun pistää levyn soimaan ja aloittaa hiostavan tanssin koska se on ratkaisu kaikkeen ja hei, niin se tässä tapauksessa onkin. Vaivaako syöpä? Vaivaako parkinson? Vaivaako Sipilä? Tanssi, tanssi hullu tanssi. Eikä sekään tietenkään haittaa, että tässä maailmassa kaikki ovat niin hotteja, että on suoranainen ihme ettei koko maailma syty liekkeihin. Toisin sanoen kyseessä on Harlekiini-kirja.\nTyhmä kuin saapas, mutta sellaiseksi varmasti tarkoitettukin. En siis oikeastaan tiedä pitäisi elokuvaa jopa arvostaa sen vuoksi, mutta kun toisaalta on niin helppo löytää vastaavia elokuvia jotka vaikuttavat tolkullisemmilta kuin Paradison Bailando, niin ehkäpä tämäkin ansaitsee korkeintaan samat kehut kuin ummetuksen jälkeinen helpotus. Tuntuuhan se hyvältä, mutta tie sinne on aika rankka.\nJa Bobby Rosan (nykyään näköjään Draco Rosa) Razzie-ehdokkuus oli varsin ansaittu.\nSalsa, se polttaa\nLähettänyt ...noir klo 13.36 2 kommenttia:\nLähettänyt ...noir klo 8.43 2 kommenttia:\nLähettänyt ...noir klo 7.21 Ei kommentteja:\nHoax (Stephen Geoffreys) on nykivä, hermostunut nynnerö jonka koulupäivät kuluvat pitkälti saniteettitiloissa... pää upotettuna pönttöön. Onneksi hänellä on kannustavana esikuvana cool kapinallinen moottoripyöräserkku Spike (Patrick O'Bryan) jonka tulevaisuus on kirjoitettu ennenaikaiseen hautaan, mutta hei, onhan hänellä sentään nahkatakki ja sliipatut hiukset. Spikella on tuntunut olevan hieman onneakin viime aikoina ja luonnollisesti kaikkien kiusaama Hoax haluaisi osansa siitä, ja kenties siten maksaa kalavelat kaikille niille jotka hänelle ilkeilevät. Ilmeisesti Spiken onnen takana on puhelinpalvelu 976-EVIL jonne soittamalla saa eräänlaisen ennustuksen, horrorskooppinsa jota voi hyödyntää vaikkapa rahapeleissä. Hoax päättää myös soittaa samaiseen numeroon, mutta kuten ilmeisesti kaikki muutkin jotka ovat sinne soittavat ei hänkään tule huomioineeksi sitä, että kaikestahan on maksettava eikös juu ja kuten Ringin videokasetin kohdalla, Hoax huomaa ettei halulle ja uteliaisuudelle tulisi aina antaa valtaa. Vaikkakin tässä tapauksessa kyseessä on jonkinlainen seksilinjamodernisointi, on se lopulta aika klassinen apinankäsi-tarina jossa oman edun tavoittelu aiheuttaa aina murhetta. No, ihmishenkien menetykset tulevat kuitenkin edelleen edullisemmaksi kuin Soneran puhelinjonotus. Ba dum tss!\nJos ollaan hivenen kylmiä ja kyynisiä niin mitä oikeasti merkittävää tai muistettavaa Robert Englund on urallaan tehnyt jos poistetaan yhtälöstä Elm Street-elokuvat ja siten myös Freddy Krueger? Älkää ymmärätkö väärin, ei tuo ollut mitään pään aukomista, tms., vaan rupesin sitä oikeasti miettimään tämän 976-Evilin kohdalla. Minä pidän Englundista ja esimerkiksi aikoinaan Nightmare Cafe-sarjaakin tuli seurattuva vain hänen ansiostaan, joten kyllä varsin mielelläni valitsen ja olen usein valinnutkin elokuvat sun muut katsottaksi hänen ansiostaan, Mutta kun miettii hänen elokuviaan Elm Streetien ulkopuolella niin aika harmittomia ja jopa mitäänsanomattomia ne suurelta osin ovat. Ja jos unohdetaan vielä ne hänen nykyiset elokuvansa joissa hän on mukana pitkälti kauhuikonistatuksensa vuoksi (ts. nimenä, ei niinkään esiintyjänä) kuten vaikkapa 2001 Maniacs tai Zombie Strippers ja mietitään elokuvia/tv-sarjoja joissa hän on ollut mukana koska pääsi esittelemään näyttelijäkykyjään eikä vain tuomaan yksinomaan vain sitä mitä imago vaatii, niin eipä siellä ole juuri mitään ihmeellistä. Monet noista muista rooleista kun ovat juurikin Kruegerin jälkeläisiä siinä mielessä, että niiden kohdalla tuntuu kuin Englundia olisi pyydetty uudestaan ja uudestaan esittämään jotain ilkeän humoristista friikkiä ja vaikka hän tekeekin sen varsin hyvin niin missä ovat hänen vakava narkkarialkoholistiroolinsa, sademiehensä, romanttisen komedian herkkiksensä ja kaikki muu. Tiedän että hän on kyllä tehnyt muunlaisiakin rooleja kuin sen Kruegerin ja esimerkiksi minusta hän oli mainio V-sarjassa ollessaan sellainen lapsekas hissukka hiirulainen, mutta en millään saa mieleeni niitä friikin ulkopuolisia esiintymisiä joissa hän olisi ollut samalla tarmolla mukana kuin juuri niissä ja siten osoittaisi olevansa monipuolinen ja siten mieleenporautuva esiintyjä. Silti en äkkiseltään saa myöskään mieleeni haastattelua jossa hän ei muistaisi huomauttaa olevansa klassisesti koulutettu näyttelijä, joka ainakin luo jonkinlaisen käsityksen monipuolisuudesta.\nKuitenkin jos sieltä otetaan pois Elm Streetit ja kaikki Freddyn jälkeiset roolit joissa hän tuntuu vain jollakin tavalla toisintavan koomista tappavaa friikkiä niin Englund taitaa olla muutoin vain persoonallisen näköinen kaveri, mutta ei laisinkaan sellainen näyttelijä. Minkä ei pitäisi olla totta sillä nimenomaan yhdessä Elm Street-elokuvassa hän osoittaa, että voisi jäädä mieleen myös muustakin kuin vain yhdestä roolista ja pysyä ajatuksissa nimenomaan monipuolisena näyttelijänä jonka kohdalla odottaa pikemmin sitä, että miten hän nyt yllättää kuin sitä, että katson tämän koska siinä on Englund esittämässä luomaansa populaarikulttuuri-imagoa. New Nightmaressa Englund on kaikkein lihallistetuin ja monipuolisin esittäessään uskottavasti Robert Englundia ihmisenä, Robert Englundia esittämässä kaikkien tuntemaa ja rakastamaa Freddya, kuten myös uutta helvetillisen ilkeää Freddya. Kaikki nämä selvästi erilaisina toisistaan, mutta tunnistettavissa yhden henkilön useampana puolena ja kun se onnistui niin hyvin, miksei hän tee sitä muulloin? Ei niin, ettäkö hänen olisi syytä aina yhden elokuvan aikana vaihdeltava tyyliään, vaan osoittamalla valinnoillaan pystyvänsä olemaan se monipuolinen, muistettava ja vaikuttava näyttelijä joka oli ainakin yhden elokuvan ajan. Joka sekin oli jo sarjansa seitsemäs ja viimeistään siinä vaiheessa urautumisen tiettyyn esiintymistapaan olisi luullut olevan mahdoton ravistaa niskoilta. Siihen urautumiseen hän palasikin seuraavassa osassa.\nTämä kaikki tuli siis mieleeni katsoessani 976-Evilia joka oli Englundin esikoisohjaus ja vaikka kyseessä onkin ihan ok-tason elokuva, on se nimenomaan samalla myös juuri sellainen elokuva minkä voisi olettaakin Freddyn ulkopuolisen Englundin tehneen: se olisi voinut olla joku muukin. Englund kun 976-Evililla korkeintaan todistaa olevansa ohjaajana aivan yhtä huomaamaton kuin joku Mick Garris, jolloin itse elokuva voikin olla ja onkin ihan kelvollista viihdettä, mutta mitään todellista persoonaa ei se tuo ohjauksellaan esille. Se on vain kuin jotain pikaruokaa. Ihan syömäkelpoista, mutta tyhjää sisältä. Siis vähän niin kuin sieluni. Ei ehkä olekaan ihme ettei Englund ole suuremmin ohjaajanpallilla istunut jos kerran ainoa myyntivaltti on laittaa kanteen maininta miehen esittäneen Freddya.\nLopulta kiehtovinta 976-Evilin kohdalla onkin se, että pääosan Stephen Geoffreys joka aloitti uransa eräänlaisena Jon Cryerin kaltaisena hassuna teininörttinä ja jäi genrefanien mieleen etenkin Fright Nightista, meni sitten tunnetusti 90-luvussa alussa osoittamaan kykyjään homopornonäyttelijänä. Enpä pahemmin miehen uraa seurannut muutoinkaan joten en osaa sanoa oliko siirto hyvä, mutta ainakin filmografiansa perusteella töitä riitti sillä saralla vielä viime vuosiin saakka, jolloin hän näköjään alkoi tekemään paluuta muunlaisiin elokuviin (näköjään pääosin B-kauhuun).\n976-Evil on aika kehnosti näyteltyä B-kauhua jossa hauskasti kyllä mennään välillä sen verran parin white trash-hahmon kanssa yli, että mieleen tulee positiivisessa mielessä jopa John Watersin elokuvat ja kun mukana on joitakin suht' veikeitä koomisia hetkiä niin sitä oikeastaan toivoo, että Englund olisi täysillä vienyt teoksensa ylilyödyn kauhukomedian suuntaan eikä vain jättänyt sitä niiden parin hahmon/hetken varaan. Itse kauhutemppujen suhteen ollaan ollaan aika turvallisilla vesillä jolloin tarvittavat kuminaamaritehosteet, valon välkkymiset, vinot kuvat ja verenvuodatukset (onneksi sensuuri on vienyt osan niistä omaan kokoelmaansa) ovat mukana, joten ei niistä mitään todellista valittamista löydä, mutta vastaavasti ne eivät myöskään herätä halua kehuihin. Joita ei todellakaan voi antaa Englundin rytmitykselle jonka vuoksi kestää yli tunnin ennen kuin mitään oikeaa kauhuun liittyvää tapahtuu ja sanokaa mitä sanotte, se on aika huono juttu kun on kuitenkin kauhuelokuvasta kyse. Sittenkin on aika vaikea innostua mistään kun hahmoista ei välitä tai ole edes kaikesta tästä hitaudesta huolimatta ehtinyt tutustumaan heihin. Heillä kun ei ole todellisuudessa mitään muuta kuin läsnäolonsa jos sitäkään annettavanaan.\nNo, Robert Picardoa katselee aina mielellään ja hänen pikkuroolinsa horrorskoopin ja muiden puhelinpalveluiden hämärän limaisena ylläpitäjänä on ehdottomasti elokuvan hauskin ja kuten loppukohtaus osoittaa niin myös kiinnostavin.\nKuin jonkinlaisena todisteena en tiedä sitten oikein mistä, mutta jostain on se että kasetin aloittaa traileri Elm Street vitosesta:\nJa tietenkin itse Jim Wynorski ohjasi 976-Evilille jatkoa vuonna 1991.\n976-Evil: puhelu helvetistä\nVuosi on 2079 ja yeah, i'm supercool-agentti Snow (Guy Pearce) viruu pidätettynä kettuilemassa nonstoppina ja saa siksi ja ilman sitäkin kuulustelujen yhteydessä turpaansa enemmän kuin sarja hevosia. Sinänsä pidätyksen syyllä ei väliä sillä tottakai hänet on lavastettu, mutta tärkeintä on se kuinka sen avustuksella päästään tilanteeseen jossa Snow pakotetaan eräänlaiselle itsemurhamissiolle kun avaruudessa olevassa hypersupervankilassa tapahtuu mellakka ja Snown on pelastettava sinne ekskursiolle matkannut presidentin tytär Emilie (Maggie Grace). Täällä avaruusvankilassa Snown olisi myös mahdollista hankkia todisteet syyttömyydestään, joka on aika turha motiivi koska ilman sitäkin hänet olisi pakotettu pelastusretkelle, että unohtakaa kaikki muu kuin avaruusvankila, presidentin tytär ja hei, sä saat vielä keuhkosyövän tolla tupakointivauhdilla. Seuraa siis ahtaissa tiloissa kulkemista, Snown ja Emilien keskinäistä pottuilua ja ajoittaista pahisten tappamista.\nOlin alunperin siinä ymmärryksessä, että Lockout oli tarkoitettu Escape From N.Y.:n ja L.A.:n jatkoksi ja tottakai Snake Plisskenin seikkailut tulevat tätä katsoessa mieleen niin vahvasti ettei edes Leonardo DiCaprio ryhmineen voisi sitä käsitystä muuttaa.\nIhan oikeasti, Snow on asennetta, tekoja ja puheita myöten selvä Plissken, elokuva on tupaten täynnä Escapeista lainattuja kohtauksia ja juonihan nyt on kuin toisinto niistä. Eikä tarvitse edes tietää, että John Carpenter oli pitkään kaavaillutkin kolmatta Escape-elokuvaa joka olisi sijoittunut maapallon ulkopuolelle. No, tänään opin sen, että jos Lockout oli suunniteltu kolmanneksi Plisskenin tarinaksi niin kukaan ei ilmeisesti ollut kertonut siitä Carpenterille ja saanut siten siunausta sen tekemiseen, sillä hän onnistuneesti haastoi elokuvan tuottaneen Luc Bessonin oikeuteen luvattomasta kopioinnista. Oli hiukan sääli saada tuo tietoon koska kyllä, onhan tämä ilmiselvä Escape-kopio (joskin ilman Carpenterin elokuvien satiiria ja mustaa huumoria), mutta koska kyseessä on kuitenkin varsin kelvollinen vaikkakin yllätyksetön fututoimintaelokuva niin tieto sen olevan tehty vailla Carpenterin suostumusta aiheuttaa kyllä hieman pahan maun. Sitä on vaikea pitää esimerkiksi kunnianosoituksena (mitä se mahdollisesti on) kun oltiin menty sille jenkit hakevat YK:n siunausta iskuille Irakiin, mutta hyökkäävät vaikka eivät sitä saisi (eivätkä saaneet) -linjalle. Mielummin sitä kritisoisi Lockoutia vain siitä, että se on ryppyotsainen Escape-elokuva joka ei tuo sarjaan mitään muuta uutta kuin miljöön jota ei edes erottaisi aiemmista jos ei ikkunoista näkyisi tähtiä, mutta se että se edes tehtiin Carpenterin nimi mainiten muuallakin kuin oikeudenkäyntipapereissa olisi ollut arvostettavaa.\nMutta joo, jos pystyy karistamaan Escapet mielestä - johon ei taatusti ilman kirurgisia toimenpiteitä pysty jos on kummankaan niistä nähnyt - on Lockout kuitenkin ihan kelvollista toimintaa. Hahmoista on kylläkin karsittu kaikki oksat pois ja jäljelle on jätetty pelkkiä liukuhihnamaisia rutiinityyppejä, toiminta taikka tehosteet eivät ole mitenkään erityisen näyttäviä ja muutoinkin ilman Carpenter-yhteyttä kyseessä on muutoin aika unohdettava elokuva koska kaikkinainen persoonallisuus on leikattu pois. Tilalle on jätetty normaalin perustyylikäs toimintaleffa joka ajaa kestonsa verran asiansa ihan hyvin, mutta valuu päästä kuin vesi siivilästä. Surku, koska Pearce on varsin sopiva toimintastaraksi, Peter Stormare osaa olla ihastuttava mulkero ja kyllähän tämä elokuvan tarina on omiaan toiminnan kehykseksi (vrt. Die Hardit ykkönen ja kakkanen, ja miljoona muuta ilmanvaihtokanavaelokuvaa). Vaikka huumorin ja värikkäämpien hahmojen mukaan tuonti olisi vienyt ajatuksia vieläkin enemmän Escapejen suuntaan niin kyllä Lockout olisi tarvinnut ainakin muistettavampaa pääpahista. Nyt lopputuloksena on vain ok-leffa jonka katsoo, mutta josta ei välitä.\nSnown etunimi on Marion, joka on myös Stallonen Cobran nimi (Marion Cobretti) ja kas, kobra on käärme aivan kuten on Snake... Plissken.\nTuollaiset seikat jotka eivät ole niin aivan suoraa kopiointia saavat haluamaan uskomaan, että Lockoutin on haluttu olevan aito Escape-elokuva, jolloin sitä suuremmalla syyllä olisi kaivannut Carpenterin nimeä tekijöiden joukkoon. Ei välttämättä ohjaajana, tuottajana, kirjoittajana taikka edes säveltäjänä, mutta ainakin kohtaan jossa mainitaan kenen luomiin hahmoihin elokuva perustuu.\nVastaavasti se savuke-juttu joka vedetään esille jotain 200 kertaa elokuvan aikana on taas niin kuoliaaksi hakattu laina ettei sitä herätä edes Ed Wood ja George A. Romero yhdessä.\nLähettänyt ...noir klo 18.59 Ei kommentteja:\nKreivi Draculon (Adam Brooks) on tuonut Helvetistä joukkonsa valtaamaan maan, eikä taivaallisista enkeleistä ole manalan sotureille vastusta siitä yksinkertaisesta syystä ettei taivasta ole. Jotenka ihmiset sotivat epätoivoisesti Draculonia vastaan ja ovat tappioasemastaan huomatta selvässä häviössä, mutta onneksi kun yksi ihmisistä kaatuu taistelussa herää hän tulevaisuudessa kyborgina ja niin on Manborg (Matthew Kennedy) syntynyt. Hän yhdessä muutaman Streets of Rage-pelistä napatun hahmon avustuksella nousee uuteen taistoon ja voittaa, paitsi että tuntuu oikeasti häviävän.\nJos jo pelkkä teoksen nimi ei sitä kerro niin viimeistään heti itse elokuvan alkuun pistetty maininta lopputekstien jälkeisistä videovinkeistä (ts. trailereista) osoittaa kyseessä olevan tietoista retrokarkkia. Siispä hetki hetkeltä mieleen tulee vahvasti alleviivattuna VHS:n kulta-aika ja sieltä etenkin italialaiset kyborgielokuvat tyyliin Hands of Steel, efektit ovat tietoisen kömpelöitä ja miljöö täynnä post apokalyptista romuestetiikkaa, hahmojen nimet ja persoonat ovat kuin googlekääntäjästä ja kaikin puolin Manborg vaikuttaakin kuin tilaustyöltä ihmisille jotka saavat suurimmat sävärit siitä New Barbarians-kamasta. Ei siis tule yllätyksenä, että diggasin Manborgista niin sanotusti kybällä, sillä onhan tämä todella suurta hubaa siipikarjan ystäville. Eikä tietenkään vain varsinaisesti roskaelokuvien vaan myös niiden jotka suurelta osin loivat hedelmällisen alustan kaikille niille ihanan hassuille post apo-teoksille, jolloin siinä missä mieleen tulevat After the Fall of New York, America 3000 ja tietenkin Albert Pyunin parhaimmisto, niin samalla nähtävissä ovat Blade Runner, Terminator, Escape From N.Y. ja ne muut pakolliset esikuvat. Samoin yksi asia joka on ihan varmasti vaikuttanut Manborgin syntyyn ovat videopelit ja niistä päällimmäisinä Doom sekä kaltaisensa, kuten myös Streets of Rage kumppaneineen.\nItse asiassa Manborgista tulikin ihan aluksi mieleeni Star Trek the Next Generation-televisiosarjassa olleiden Borgien soluttautuminen Wolfenstein the New Orderiin (tämä sen futunatsismin vuoksi).\nTosin elokuvan kuvakäsittely on johtanut siihen, että visuaalisesti tämä on kuin Pit Fighter.\nPidän siis siitä miten sympaattisella tavalla halvan näköinen Manborg itse ja myös koko kaimaelokuvansa on. Päälleliimattu stop motion-animointi on kivaa, hölmöt hahmot samanlaisilla nimillä ovat mainioita, pahasti aukkoinen juoni ihan umpitollolla dialogilla on ihastuttavaa ja kaiken kaikkiaan kuten jo aikaisemmin totesin, Manborg on kuin tilaustyö juuri tällaisista elokuvista pitäville (vrt. Machete, Hobo With a Shotgun) ja se toimii etenkin siksi, että aivan kuten nykyisen synthwave-genren kohdalla, myös tässä vaikuttaisi olleen takana enemmänkin halu tehdä jotain mistä ollaan itsekin pidetty kuin vain ajatuksena rahastaa jollakin hetken trendillä.\nMiinuksena jos sellaisena sen haluaa nähdä on nimenomaan juuri sama ongelma kuin synthwavella: se on nyt todella cool asia. Liiankin cool.\nSiispä vaikka kyseessä on olevinaan kulttikamaa ei se oikein tunnu aidosti sellaiselta koska juuri nyt niin moni muukin tekee samaa, ja se tehdään tietoisesti jolloin näin ollen juuri muun muassa kaikki edellä mainitut ja mainitsemattomat kuten Kung Fury himmentävät kirkkaimman tähden loistoa koska se ei pääse yksin valaisemaan ja kulttimaineella on kuitenkin aina taipumusta syntyä vahingossa ei hakemalla. Ja koska kyseessä on jonkinlaista tribuuttia menneelle ajalle ja sen tietynlaisille elokuville ollaan liiankin tiedostaen valittu mukaan vain niitä huippukohtia, jolloin jokainen hetki on olevinaan se helmi joita me muistamme niistä elokuvista joista nyt lainataan. Mutta me muistamme ne juuri koska ne olivat helmiä sikojen joukossa kun taas tässäkin kunnianosoittavassa tapauksessa on suurena vaarana se, että kun kaikki ovat muka niitä helmiä niin ne kääntyvätkin päälaelleen ollen määränsä vuoksi pikemminkin sikoja eivätkä enää samalla tavalla yhteen muussaantuessaan erotu kunnolla muistettavina hetkinä. Se riski juuri tässä modernissa retrobuumissa onkin valloillaan, että kuorittaessa vain kermoja ei makea maistu enää tarpeeksi hyvältä ja enää hyvä ei olekaan tarpeeksi hyvää, vaan sen tulee olla loistavaa ollakseen hyvää.\nLisäksi Manborgissa on se tuttu ongelma mikä näissä moderneissa retroiluissa oikeastaan aina tulee esille, joten vaikka kuinka mukaan tungetaan pölykapselivaatteita, sähköjohtobotteja ja muuta käsintehtyä, ei kokonaisuus silti vaikuta elokuvalta vuodelta 1985 vaan se on liiankin selvästi todellisen tekoaikansa luomus. Tottakai vuoden 2011 elokuva on tehty vuonna 2011 ja onhan sillä lupa hyödyntää aikansa mahdollisuuksia, mutta toki se myös hivenen vähentää tehoa kun tarkoitus on olla jotain joka tehtiin noin 25 vuotta aikaisemmin.\nLopputekstien jälkeen esitettävä feikkitraileri elokuvasta Bio-Cop todistaakin sen mikä se näiden retroroskaelokuvien suurin virhe on: pituus.\nAivan kuten Macheten kohdalla joka aloitti elämänsä feikkitrailerina, oli sekin parhaimmillaan tiivistettynä muutamaan minuuttiin. Mikä ei tarkoita etteikö itse kokopitkäkin olisi viihdyttävä ja sitä se on aivan kuten Manborg, mutta jos vitsi toimii tehokkaimmillaan traileripituudessa niin ovatko ne vaikkapa 80 tai 90 lisäminuuttia enää oikesti tarpeen?\nSilti vaikka Manborgista ei jääkään suuhun kovin pysyvää makua, on se kestonsa ajan aikamoista nautintoa ja jos minusta ei tuntuisi siltä kuinka tämä vitsi oli jo kerrottu olisin varmasti pistänyt lopputulokseen yhden tähden lisää, sillä sopivan hetken ajan Manborg on aika fuckin' cool!\nManborg: I don't believe you!\nDoctor Scorpius: I'll ask the questions here!\nLähettänyt ...noir klo 17.57 2 kommenttia:\nPoliisiopisto 7: Moskovan keikka (Police Academy 7: Mission to Moscow, 1993)\nVenäläinen mafioso Konali (Ron Perlman) on teetättänyt pahasti addiktoivan pelin nimeltä Peli ja nyt se on ottanut maailman haltuunsa, joka on paha asia koska... en minä tiedä... ihmiset eivät liiku luonnossa tai jotain?\nNo kuitenkin, Moskovaan päätetään lähettää poliisin erikoisyksikkö jota johtaa poliisikoulun komentaja Lassard (George Gaynes) ja mukanaan hänellä ovat ne näyttelijät jotka eivät ehtineet pakoon kun tuottajat saapuivat saalistamaan verkkoineen.\nTassut irti senkin törkyinen apina!\nMukaan siis joutuvat aseintoileva Tackleberry (David Graf), rinnakas Callahan (Leslie Esterbrook), äänitaiteleva Jones (Michael Winslow), Mahoneyn ja Nickin korvaava Connors (Charlie Schlatter) ja nyt jostain syystä välttämätön osa tiimiä, eli kaikkien kaveri Harris (G.W. Bailey). Heti russlandiaan saavuttaessa kaikesta pihalla oleva Lassard eksyy vieraan perheen luokse hengailemaan ja yhtä ulkosalla olevat alaiset koettavat puolestaan jallittaa Konalia miliisikomentaja Rakovin (Christopher Lee. Jep, se Christopher Lee) avustuksella. Samaan aikaan Konali suunnittelee julkaisevansa uuden pelin joka sisältää jonkinlaisen hakkerointiviruksen ja sen avustuksella hän saisi tietokoneita haltuunsa jotta voisi... en tiedä... jotain tällaista:\nOnneksi elokuva ei muutu yhtään se hauskemmaksi, vaan saa katsojansa vajoamaan sellaiseen pimeyteen ettei edes se kehtaa katsoa takaisin.\nPerlmanin katse on paljonpuhuva.\nEi ole mitenkään tavatonta että komediat eivät suuremmin panosta erikoistehosteiden, maskeerausten ja oikeastaan ylipäätään kuvallisuuteen samalla tavalla kuin esimerkiksi toimintaelokuvat. Kenties jonkinlaisena poikkeuksena komediat joissa on tarkoituskin tukeutua jonkinlaisiin tehosteisiin, yms., mutta siltikin harvassa ovat esimerkiksi sotakomediat jotka visuaalisesti näyttäisivät sotaelokuvilta. Esimerkiksi Tropic Thunderin yksi suurimpia etuja oli se, että asiayhteydestä irroitettuina, yksittäisinä kuvina se näyttäisi ihan samalta kuin jokin Platoon tai vastaava ns. vakava sotaelokuva. Jos taas katsoo etupäässä Tähtien sotaa parodioivaa Spaceballsia, huomaa sen heti komediaksi riippumatta siitä kuuleeko yhtäkään hassua pierutehostetta tai näkeekö tarkoituksella ylivedettyjä hahmoja kuten Pizza the Hutt. Ja vaikka unohdettaisiin komedian lajityyppi jossa tahdotaan vaikuttaa samalla tavalla vakavasti otettavalta kuin genre jota parodioidaan (vrt. Police Squad) niin siltikään komediossa ei suurelta osin tunnuta juurikaan välittävän siitä onko kumikala elävän näköinen ja vähät siitä liikkuuko sen suu kun se puhuu. Metalli ei näytä metallilta, jatkuvuusvirheet kuten paidassa olevan tahran siirtyminen ei haittaa, kuminaamarin sauman esiintyminen on ihan sama hei ja ylipäätään komedioissa tuntuu näkyvän enemmän tällaisia kuvallisia erheitä jotka eivät vaikuta läheskään aina sellaisilta etteikö olisi ollut mahdollisuuksia korjata niitä ja tehdä kokonaisuudesta aukottomampaa, vaan niistä ei vain olla välitetty. Ei niin ettäkö tämä olisi jokin absoluuttinen totuus ja tokihan komedian vertaaminen muihin lajityyppeihin joissa visuaalinen tarkkuus on tärkeämpää saattaa olla tarkastelussa kaltevalla pinnalla, tai ehkä se vain tuntuu siltä koska komediaa ehkä katsoo eri tavalla kuin toisia lajityyppejä, mutta valitettavan usein kun komediassa näkee jotain sen kaltaista kuin Meet the Spartansin muodonmuutosrobotti ei sitä kyllä mene kehumaankaan tekijöitä muusta kuin kahvitaukojen pitämisestä.\nMainittakoon, että vuoden 1987 Robocop maksoi 13 miljoonaa dollaria.\nMeet the Spartans maksoi 30 miljoonaa.\nEipä se raha tainnut ainakaan tehosteisiin/maskeeraukseen upota.\nMutta niin, mitäpä tässä tuon tason tehosteista puhumaan kun valtaosa komedioista ei kuitenkaan edes pyri samaan koska sellainen ei ole edes tarkoitustakaan. Kuten nyt esimerkiksi tämä Poliisiopiston seitsemäs osa. Mitä sitten vaikka siinä ei ole kiiltäviä kromibotteja taikka avaruusölliäismaskeja, kun sehän on kuitenkin vain kyttäelokuva ja riittää että siinä on enemmän realistinen lookki johon upottaa ne riemastuttavat vitsit.\nKuitenkin vaikka Poliisiopisto seitsemän tai yksikään niistä aiemmista ei ole mitenkään tehostepainotteinen ja piereskeleminen ei nyt ruskean värin ohella tarvitse hirveästi maskeerausta niin mainitsin Meet the Spartansin ihan syystäkin, sillä juuri tämä nimenomainen seitsemäs osa on kuin katsoisi Meet the Spartansia Robocopin (tai ajallisesti sopivampana kohteena, Transformersia) jälkeen koska niin kova se pudotus on. Ei vain efektien tai muun vastaavan kuvallisen osalta, vaan myös tolkun suhteen (vrt. Terminatorista hyppy suoraan Salvationiin). Olen oikeasti hämmennyksissä siitä miten se on mahdollista. Eihän Poliisiopistojen taso aikaisemminkaan ollut mikään järin korkea, mutta ne olivat sentään aina tähän mennessä ihan kelvollisia elokuvia, mutta Moskovan keikka on hyppäsi suoraan ihan ok:sta voi jumalauta mitä sontaa!-sarjaan. Ei välimuotoa, vain ääripää. Ja vaikka antaisi anteeksi sen ettei sillä niin väliä jos jokin kuminaamari on epäaito taikka aseen suuliekki näyttää sytkäriltä niin elokuva on vastaavien kehnouksien ohella täpöten täynnä esimerkiksi kuvassa näkyviä jatkuvuuteen liittyviä huolimattomuusvirheitä joita ei uskoisi tapahtuvan edes tarkoituksella ja niinpä jokainen sellainen saa vain olettamaan, että he eivät enää välittäneet. Sama se, en mä edes haluu olla täällä.\nSe, että Gameboyssa ei ole peliä sisällä on vain noloa, sillä vaikka tuottajat eivät olisikaan mitään oikeaa peliä teettäneet olisivat he voineet edes laittaa jonkin etiketttömän pelin käsikonsoliin. Tai sitten kuvata pelaamista kulmasta josta sitä ei näe.\nJa se muuten oli ihan puhdasta huolimattomuutta, koska myöhemmin he tekevät juuri neuvojeni mukaisesti.\nSe, että Callahanin nimeä ei osattu kirjoittaa oikein\nja se että Connorsin roikkuessa auton päällä ikkunan aukioloaste vaihtelee ovat samanlaisia laiskuuden esimerkkejä.\nJa lisää löytyy sillä Moskovan keikka on malliesimerkki elokuvasta miten ei pidä toimia jos haluaa tehdä ihan tahansa muuta kuin reikäjuustoa.\nRumaan ulkoasuun ja yleiseen huolimattomuuteen kun lisätään vielä hyvin selvästi väsyneet näyttelijät tulee Moskovan keikkaa katsoessa esille tunnetiloista pikemmin sääli kuin ilo. Puolet tutusta porukasta puuttuu ja osa vieläpä muusta syystä kuin omasta halustaan. Marion Ramseyn Hooksille ei kirjoitettu (mahdollisesta lupauksesta huolimatta?) osaa, jonka vuoksi Hightoweria esittänyt Bubba Smith jättäytyi lojaalisuudesta pois ja vaikka mukana onkin edelleen Tackleberry, Callahan ja pari muutakin perushahmoa niin jäljellä olevien kohdalla voi naamasta nähdä maininnat "olen täällä vain koska olen rahapulassa" ja "Phil Spector osoittaa minua aseella." Mikä muu syy olisi siihen, että Christopher Lee saatiin huijattua mukaan.\nHuvittavaa on se, että Steve Guttenbergin laimeuden korvannut vielä valjumpi Matt McCoy loistaa poissaolollaan ja hänen tilallaan on uskokaa tai älkää, vielä McCoytakin haaleampi Charlie Schlatter. Joo, minäkään en uskonut sen olevan mahdollista, mutta niin vain Schlatter tuli ja vesitti rasvattoman maidon.\nMikään, ei siis mikään tunnu olevan kunnossa tässä osassa ja jos edellinen elokuva jäi vain hivenen tappiolliseksi oli Moskovan keikka kaupallisesti niin suuri floppi, että se juoksu loppui tähän.\nMaksava yleisö kun ei enää niellyt mitä tahansa ja vaikka aiempien kohdalla saattoi ihmetellä, että miten näitä vielä tehdään niin juuri tämän kohdalla ainakin ymmärsi miksei niitä enää tehty.\nPoliisiopisto 7 sai mitä ansaitsi. Tai, ehkä hieman liikaakin.\nSilti,,, tämä on kenties PARAS Poliisiopistoista. Ihan oikeasti. Koska kaikki Poliisiopisto-elokuvat ovat yksittäisistä hauskoista jutuista huolimatta enemmän tai vähemmän huonoja ja kun sivuuttaa esimerkiksi nostalgiapisteet niin ne ovat miellyttäviä enimmäkseen jonkinlaisina guilty pleasureina, mutta Moskovan keikka on niin uskomattoman huono, että se vaikuttaa juuri sen vuoksi kaikista aidoimmalta/rehellisimmältä/petollisimmalta Poliisiopistolta ja kun ne muut ovat, pyh! ainoastaan huonoja on Moskovan keikka niin huono, että se on jo hyvä. Toisin sanoen muut jäävät yrityksissään puolitiehen, mutta Moskovan keikka on täysillä roskaa.\nMinä (itku)nauroin sille kuinka elokuvan alussa toimittaja on koukussa Gameboy-peliin jota ei edes pelaa. Lisäksi pidin huvittava sitä kuinka koko addiktiivinen peli-idea vedettiin väkisin mukaan kun eihän siinä ollut mitään tolkkua, että toimittaja rupeaa pelaamaan Gameboyta kesken uutislähetyksen, mutta se oli varmasti nopein tapa vääntää juoni rautalangasta. Plussaa myös siitä, että keltamustaruutuinen Gameboy sisältääkin neliväristä pelikuvaa. Ekstrabonus siitä, että tämä kovasti painotettu juonikuvio unohtuu lähes tyystin siinä vaiheessa kun poliisiopistolaiset rupeavat töihin, koska silloin pahiksesta huomioidaan vain perinteiset suojelurahojen keräämiset, tms.\nHörähdin hyväksyvästi myös sille, että kun Connors roikkuu sen auton päällä ja kaukokuvissa auton ikkuna on sopivan avonainen jotta ei olisi mitään ongelmia pitää katosta kiinni niin lähikuvissa ikkunat ovat kokonaan auki. Veivaa vain ikkuna kiinni ja Connors putoaa. Niin ja eikö sen olisi pitänyt olla toisinpäin, että lähikuvissa ikkunat olisivat rakosallaan ja kaukokuvissa kokonaan auki?\nMielenkiintoista Moskovan keikan kohdalla on se, että nyt kun porukkaa on vähemmän niin voisi luulla tekijöiden panostaneen kunnolla jäljellä oleviin. No, toki Winslowin Jones saa äänijänteilleen enemmän tilaa, mutta mitään hauskaa hän ei saa tehdä, vaan samoin kuten elokuva muutoinkin jatkuvilla bojojojoing-ääniefekteillään on Joneskin vain tekemässä irrallisia päälleliimattuja muka hassuuksia.\nSe bojojojoing-juttu ei ollut vitsi, sillä Moskovan keikka on ihan täynnä sellaisia animaatiokliseeäänitehosteita. Aivan kuin joku olisi laittanut vahingossa elokuvan oikean soundtrackin tilalle jonkin äänitehostelevyn soimaan. Kuule, nyt kuuluu kriik koska ovi avautuu ja onko tuo pianokipitys kertomassa hiiviskelystä?\nIhan kauhea elokuva. Siksi aika hauska. Mutta todella kauhea.\nLähettänyt ...noir klo 19.28 2 kommenttia:\nLähettänyt ...noir klo 15.24 2 kommenttia:\nPoliisiopisto 6: suuri rikosaalto (Police Academy 6: City Under Siege, 1989)\nKaupunkia vaivaa... no... suuri rikosaalto jota johtaa salaperäinen mr. Big, eikä kukaan oikein tunnu ymmärtävän miten hän voi ollakin aina askeleen edellä poliiseja. Okei, mr. Big on kaupungin pormestari (Kenneth Mars) että siten. Ennen sen paljastumista kaupunki kuitenkin on lirissä jatkuvien varkauksien vuoksi ja kyttäyskeikan mokannut ylikomisario Harris (G.W. Bailey) saa vastoin tahtoaan avukseen poliisin erikoisryhmän, jonka kohdalla Harris ajattelee että he jos ketkä eivät ainakaan onnistu rikollisuuden kuohuja pysäyttämään. Ryhmä kun koostuu, arvasitte aivan oikein, polisikoulun komentaja Lassardista (George Gaynes) sekä hänen entisistä valio-oppilaistaan kuten kill 'em all, let God sort 'em out-Tackleberrysta (David Graf), isosta Hightowerista (Bubba Smith), ei-niin-isosta Hooksista (Marion Ramsey), hyvät keuhkot-Callahanista (Leslie Easterbrook), i've lost the bleeps, i've lost the sweeps, and i've lost the creeps-Jonesista (Michael Winslow) ja jostain ihmeen syystä takaisin palkatun Bruce Mahlerin Facklerista. Onhan hänellä nyt hieman huomioarvoisempaa kompurointia esitettävänään, mutta silti hän on edelleen aika olematon hahmo. Ei hän ainakaan mikään pahuksen huono ole, mutta kyllä siihen syynsä oli miksi hänet työnnettiin aiemmin sivuun. No, voisi se olla pahemmin, saattaisihan Fackler on Mahoneyn korvannut Nick (Matt McCoy) joka myöskin liittyy Lassardin tiimiin ja on edelleen valju kuin vesitetty rasvaton maito.\nSaattaa tulla hienoisen yllätyksellinä tietona se, että vasta tämä kuudes osa oli ensimmäinen Poliisiopisto joka floppasi kaupallisesti, sillä kyllä sitä hyvin todennäköisesti uskoi sen tapahtuneen jo aikaisemmin. Joskin kuten jossain siellä aikaisemmassa postauksessa jo turisinkin, oli tästä kohtalosta nähtävissä merkkejä oikeastaan jo heti ensimmäisen elokuvan jälkeen, koska sen verran kovia pudotuksia tuotot alkoivat samantien osoittamaan. Sinänsä tämä voittojen kariseminen edellisen ja tämän kuudennen osan kohdalla on hieman ikävää, sillä vaikka Poliisiopistot ovatkin olleet koko ajan pitkälti samoilla kierrätysvitseillä ja -hahmoilla tehtyjä, niin se kuinka painuttiin miinuksen puolelle siinä vaiheessa kun elokuvasarja alkoi yrittämään muutakin kuin vain toistamaan sen ykkösestä neloseen tehdyn surkimusoppilaat osoittavat altavastaajina kykynsä pelastaessaan kaupungin-tarinan on aika masentavaa. Mitä Poliisiopisto-elokuvat aika isolta osin ovatkin. Ba dum tss! Ei mutta ihan oikeasti, Poliisiopistot ykkösestä neloseen sisälsivät käytännössä kaikki yhden ja saman juonen, ja vasta vitosessa tajuttiin, että hei, vaikka elokuvan nimi onkin Poliisiopisto niin ei sen tarvitse kertoa poliisikokelaista, vaan kyseessä on enää vain nimi jonka mukana tuomilla hahmoilla voidaan tehdä jotain muutakin. Joten mielestäni suunta oli oikea kun päätettiin hyödyntää samoja hahmoja siirtäen heidät muuhun miljööseen ja hyödyntää sitä jo monasti kierrätettyä huumoria edes jonkinlaisessa uudehkossa ilmapiirissä. Vastaavasti on kyllä sanottava, että viidennen elokuvan olisi pitänyt olla viimeistään jo kolmas kun taas tämän kuudennen neljäs ja siihen koko matka olisi sitten pitänyt pysäyttää. Liian pitkään kierrettiin kehää ja sitten kun jossain syttyi edes minimaalinen halu kokeiluun niin oli jo selvästikin liian myöhäistä. Tosin on myös myönnettävä, että koska Poliisiopistoja kuitenkin tehtiin seitsemän elokuvan verran niin ei ole mitenkään varmaa jotta minun halujani mukaillen oltaisiin ylletty samaan tulokseen. Onhan seitsemän kuitenkin jo pari enemmän kuin esimerkiksi paljon lupaavammin aloittanut Die Hard-sarja. Mutta jos neljän itseään toistavan tarinan sijaan oltaisiin tehty enemmän näitä vitosen ja kutosen kaltaisia elokuvia olisivat ne olleet ainakin kiinnostavampia. Eivät varmastikaan paljoa, mutta edes vähän.\nNiinpä samoin kuten tehtävä Miami Beachin kohtalla myös suuren rikosaallon parhain asia on se, että vaikka tarina ei olekaan mikään ihmeellinen niin se on onneksi jälleen jotain muuta kuin neljän ensimmäisen elokuvan toisinto. Hahmot ja huumori ovat edelleen samoja kuin aiemmin, joten jälleen se joko siksi viihdyttää taikka kuluneisuudessaan kyllästyttää. Tässä vaiheessa on kuitenkin mielestäni tärkeää huomioida se, että juuri aikaisemmin oli ilmestynyt ensimmäinen Mies ja alaston ase-elokuvista joka teki niin laadukasta kyttäaiheista kreisihuumoria, että Poliisiopisto vaikutti sen rinnalla raihnaisen antiikkiselta ja näin ollen lähestulkoon vain sen tuttuus saattoi toimia voimavarana, koska jos jotain mitä tahansa uutta koettavaa halusi saada oli se tehtävä katsomalla jotain muuta elokuvaa.\nKyllä tämä hetkittäin hymyilyttää.\nWinslowin Jimi Hendrix-esitys on varsin mainio.\nYksi elokuvan ryöstäjäliigan jäsenistä on Gerrit Graham joka ei mahdollisesti nimenä sano mitään, mutta vidiootit ainakin tunnistavat miehen suurinpiirtein miljoonasta sivusosasta tv-sarjoissa ja B-elokuvissa ja kyseessä on aina loistavan silmäkulmapilkkeinen niljakas näyttelijä (hieman kuin Kim Coatesin koominen versio).\nGraham oli myös ainoa hyvä asia CHUD 2:ssa.\nNo okei, se tunnari oli kanssa aika veikeä.\nLähettänyt ...noir klo 19.11 Ei kommentteja:


Napisz odpowiedź - Nasze Forum\nWysłany: Nie 14:49, 09 Lut 2014 Temat postu: Tärkeimmät edut Asuntolainat Mortgage\nSe voi olla fiksu idea olla osa osa henkilökohtainen rahoitus Foorumi joten voit saada tietoa ja antaa backside käyttävät yrityksensä verkkoyhteisö asiakkaat . Miten voin täyttävät vaatimukset asuntolaina jos en on alle keskiarvon luotto? [url=kaikkipikavipit.wordpress.com]kaikkipikavipit.wordpress.com[/url] sanottuani, koska ei joka rahoitus yritykset tyytyä joilla IMPER. Tulevaisuus intutions oman asunto teollisuuden ovat lupaavia . Että koti on kuitenkin markkinoilla kuuden kuukauden kuluttua jälkeen .\nHeti antaa nopea suostumusta, hän lähettää valtuutetun tuloja osaksi tilillesi sisäpuolella alimman mahdollista aikaa vaihto vaatii . Sinun pitäisi myös kirjoita lähellä hintaluokassa että osoittaa kuinka paljon rahaa sinulla on ilmainen kerran kuukaudessa jotta voit maksaa takaisin lainaa . Joten, aina menossa nämä rahoitusvaihtoehtoja tehdä tiettyjä muutos maksu illanviettoon yhdessä teidän palkkapäivä . Tänään kuukausikorot . Jopa niin , sinun olisi pitänyt hyvä idea tieltä paljon saat todennäköisesti sijoittaa jokaisessa ryhmä . Jos etsit ja Small Business Administration 7 rahoitustuotteiden , jossa etsiä ne on ehdottomasti web vipin sareen myynti välienselvittely osat olisi aiheuttaa r menemään ylös jälkeen sota ja voi tehdä vähennys myöhemmin kuten laitokset palauttaa . Head heitä ja selittää ahdingosta . Kaikki mitä haluat tehdä, on läpi arvo bensiini , työkalut ja jokainen asia me on taipumus toteuttaa päivittäin löytää että ulos ja se näyttää ikään kuin vaikein on vielä palaa .\nNämä laina yhtiöiden tarjoaa asuntoluottojen niille kanssa vähemmän kuin täydellinen luotto koska he uskovat, että on mahdollinen ja tahdonvoimaa saavutus. Päädyt vuonna asemassa neuvottelemaan käyttäessäsi pankki ja paljon parempi hinnat ja voi säästää rahaa . Olet vapaa hyötyvät pienin palkkioiden saavutettavissa ja todella olet myös myönsi enää jotta henkilökohtaiset lainat . Mutta nopeus on olennaista kun samalla on vastattava käteisellä lainat , nimenomaisesti linjalla. Lisäksi , lainanantaja ei ole ja pantata tahansa suojaus kuin takuu löytää rahoitus http://pikavippivertailu.webgarden.com monet lisäetuja on mahdollista luottaa todennäköisesti alla :. vaihto Onko ratkaisu myös .\nPeriaatteessa , kanssa asiakirjat ja hyväksyminen menettelyt mukana saada helppo kanssa huono luotto-pisteet , vierailevat henkilökohtainen manager paljon halvempaa hankala. Jos olet tee-se-itse - käytetyt et varmasti on pomppia ottaa daylights ja paljon enemmän vanteet hankkimaan laina vippi wiki kun saada henkilökohtainen vakuudeton laina , pitää mielessä näiden harjoitukset että huijarit yleensä käytön saada yksityistä tietoa . leikkikalu verkkokaupassa kulut pelit minun leikkikalu toimittaja on kulutusluottoja, tehostamalla lahja maker tuotemyynti ja saamiset . Myös korot hinta ja tämmöinen asuntolaina on uudestaan ?? luottaa käyttö rahoitus lainan liiketoimi . Lisää siihen pisteeseen , meidän korvaus vaihtoehtoja taipuisa.\nKun hirveä henkilökohtainen velka nopeasti vakuudettomia lainoja , lainanottajat voi kokemus onnellinen kuin on jotenkin ulos haasteita ne yleensä voi puuttua heidän raha tarpeet vaivattomasti nyt.


4.-5.2.2017 F1-POJAT SARJAKAUDEN 5.KIERROS MAALISHOWTA - Lempäälä Sport Floorball Team\n4.-5.2.2017 F1-POJAT SARJAKAUDEN 5.KIERROS MAALISHOWTA\nLempäälä SPORT – F1-pojat, sarjakauden 5. kierros 4.-5.2.\nF1-poikien sarjakausi ylitti puolivälin viime viikonloppuna. Green joukkueemme pelaa Sisä-Suomen kilpasarjaa, kun vastaavasti Black-joukkue kohtaa vastustajia saman alueen haastajasarjassa. Greenin meno kilpasarjassa on ollut vakuuttavaa, sillä tilastoon mahtuu kauneusvirheenä vain yksi tappio. Blackin taival on takkuisempi, mutta onnistumisiakin mahtuu mukaan.\nLauantaina 4.2. Green pääsi Kemiran palloiluhallin parketille Sastamalassa, jossa 5. sarjakierroksen otteluissa asettuivat vastaan kaksi Pirkkalan Pirkkojen joukkuetta. Ensimmäisessä ottelussa (PirPi White-Sport Green) joukkueet lähtivät liikkeelle tasavahvasti peliä tunnustellen. Ensimmäinen maali saatiin 6. peliminuutin kohdalla, kun PirPi siirtyi 1-0 johtoon. Greenin joukkuepeli oli hieman ontuvaa avausjaksolla ja syötöt puuttuivat, mutta kovan yrityksen tuloksena puoliajalle päästiin Greenin johtotilanteessa 1-2. Heti toisen puoliajan alkuun saatiin johto venytettyä kahteen maaliin, mutta peli muuten jatkui tasaisena. 5. minuutin kohdalla PirPillä oli kaksikin hyvää paikkaa kavennukseen, mutta maali jäi uupumaan ja Green iski vastaan ja siirtyi jo kolmen maalin johtoon. Greenin peli vapautui ja parani toisen puoliajan edetessä ja maaleja syntyi tasaiseen tahtiin. Greenin johtolukemat olivat jo 1-7, kun viimeisen minuutin herpaantuminen omassa päässä toi vielä kavennusmaalin PirPille. Tasaisen alun jälkeen voitto Greenille selvin numeroin 2-7.\nToinen peli (Sport Green-PirPi Blue) lähti käyntiin ensimmäisen ottelun tapaan tasaisesti, mutta maalihanat avattiin nopeaan tahtiin molemmissa päissä. Jo puolen minuutin pelin jälkeen PirPi aloitti maalinteon, mutta Green kampesi tasoihin jo minuutin kohdalla. Ensimmäisellä puoliajalla maaleja tehtiin nopeaan tahtiin, ja johtoasema vaihteli maalin erolla suuntaan ja toiseen. Hienoja suorituksia, sekä yksilö- että joukkuetasolla, mahtui mukaan pelitapahtumiin ja tauolle siirryttiin tasalukemissa 5-5. Sama tahti jatkui toisellakin jaksolla reilun kahdeksan minuutin kohdalle, jolloin Green sai kasvatettua kahden maalin johdon kolmeen maaliin. 9. minuutin kohdalla Green napautti kaksi maalia lisää nopeaan tahtiin ja tulos taululla näytti 12-7. PirPin lisäpelaajasta huolimatta Green sai pidettyä pelin hyvin hallussaan ja lisäsi johtoaan vielä maalilla. Tämän jälkeen peli aaltoili päästä päähän ja PirPi pääsi kaventamaan maalieroa vielä kahdella osumalla. Loppusummerin soidessa taululla komeili 13-9 Greenin voiton lukemiksi.\nSunnuntaina 5.2. oli puolestaan Blackin vuoro jatkaa vastustajien haastamista Akaassa, tarkemmin Viialan palloiluhallissa. Ensimmäisen pelin vastustaja oli RSS Panthers Riihimäeltä ja aiempien sarjakierrosten perusteella pelistä osattiin odottaa jännittävää. Peli lähtikin käyntiin tasaisesti ja maalipaikat olivat kortilla. 4. peliminuutin jälkeen Black onnistui rikkomaan kuparisen ja siirtyi ottelussa johtoon. Vajaa pari minuuttia edellisestä Blackille tarjoutui mahdollisuus kahden maalin johtoon, mutta viimeistely jäi uupumaan. Ensimmäisen jakson puolivälin jälkeen RSS Panthers pääsi tasoittamaan lukemat, ja 1-1 tasatilanteessa mentiin tauolle. Heti toisen puoliajan aluksi RSS Panthers rokotti uinuvaa Blackia siirtyen johtoasemaan. Black ei tästä lannistunut, vaan nousi rinnalle ja ohi kahden minuutin sisällä takaiskusta. Pelin virtaus oli tasainen, ja maalipaikkoja tarjoutui molemmille joukkueille. Viiden minuutin pelin jälkeen RSS Panthers tuli vielä tasoihin, mutta 8. ja 9. peliminuuttien maaleilla Black kiinnitti itsensä takaisin johtoasemaan. Vastustaja osoitti taistelutahtoa ja kavensi maalieron yhteen reilut kaksi minuuttia ennen peliajan päättymistä. RSS Panthers loi viimeisen paikkansa vielä kaukolaukauksella ottelun viimeisillä sekunneilla, mutta pallo jäi kuin jäikin Blackin maalivahdin haltuun. Näin Black saalisti tärkeän ja joukkuehenkeä nostattavan voiton lopputuloksella 5-4.\nSunnuntain toisesta ottelusta tiedettiinkin tulevan täysin toisenlainen kamppailu, kun vastaan asettui kovalla porukalla haastajasarjassa pelaava Nokian KrP. Vastustaja osoitti tehokkuuttaan heti pelin alussa siirtyen nopeasti 2-0 johtoon. Alusta asti alakynnessä ollut Black sai kavennettua tilanteen parin minuutin kohdalla, mutta tämän jälkeen KrP meni menojaan takoen taukoluvuiksi tylyt 6-1 numerot. Blackin ”selkäranka” katkesi, eikä peliä saatu rytmiin lisäpelaajankaan turvin. Toisella jaksolla kyyti jatkui kylmänä ja KrP nakutti maaleja tiuhaan tahtiin. Kun vajaat 9 minuuttia toista jaksoa oli pelattu, oli taululla murskaavat lukemat 13-1. Blackin pyristely palkittiin vielä pelin loppuvaiheilla kahdella kavennusmaalilla, mutta lopputulokseksi jäi lohduttomat 14-3 lukemat.\nVaikkakin viikonlopun viimeinen peli päättyi rökäletappioon, niin yleisesti ottaen viidennen sarjakierroksen viikonlopusta jäi positiivinen kuva. KrP:n taso haastajasarjassa tiedettiin kovaksi, joten muihin otteluihin peilaten Sportin suoritukset olivat erinomaisella tasolla. Toki parannettavaakin jäi, ja päällimmäisenä tulee mieleen syöttöpeli. Tämä kun oivalletaan joukkueen sisällä, niin tuloksista saadaan vieläkin parempia. Joka tapauksessa selkä suorassa voidaan edetä kohti kevättalven kolmea viimeistä sarjakierrosta, jotka huipentuvat joukkueiden omiin kotiturnauksiin huhtikuun alussa (Black lauantaina 1.4. Kuljussa ja Green viikkoa myöhemmin 8.4. Lempoisissa).\nTurnausraportoijana F1-joukkueenjohtaja Teemu


Sivuja: 1 2 3 4 5\nKirjoittaja Aihe: 26. esityskausi (Luettu 33813 kertaa)\nVs: 26. esityskausi\nVastaus #45 16.04.15 - 22:29\nTänään tuli Simpsorama jakso täytyy kyllä sanoa että oli todella hyvä näin uudeksi jaksoksi.\nVastaus #46 04.05.15 - 13:07\nTämän viikon keskiviikon (6.5.) jakso "Let's Go Fly a Coot" esitettiin Jenkeissä eilen 3.5.\nOnkohan tämä lyhyin aikaväli mikä on Jenkkien ensiesityksen ja Suomen ensiesityksen välillä Simpsoneissa?\nVastaus #47 04.05.15 - 15:03\nLainaus käyttäjältä: Jarpeez - 04.05.15 - 13:07\nMietin tätä samaa itsekin. Eiköhän se ole. Kiitokset Subille, että esittävät jaksot näin pian.\nVastaus #48 04.05.15 - 15:30\nOli muuten aika surkea jakso, sisälsi kaikki katastrofin ainekset aina kahdesta päällekkäisestä juonesta Bartin ihastuksiin. Tätä edellinen jakso "The Kids Are All Fight" oli ihan miellyttävä, jotain nauruntapaistakin taisin kokea sitä katsellessa.\nVastaus #49 04.05.15 - 16:22\nLainaus käyttäjältä: Mikko - 04.05.15 - 15:03\nKertoo aika paljon siitä, kuinka Simpsonien suosio Suomen teeveessä ei ainakaan ole laskussa.\nVastaus #50 04.05.15 - 17:45\nLainaus käyttäjältä: alappi - 04.05.15 - 16:22\nEhkä Sub olettaa, että katsojaluvut ovat sitä paremmat, mitä harvempi on ehtinyt warettaa jakson. Kolmessa päivässä harva ehtii, puolessa vuodessa jo aika moni.\nSub joutuu muuten "keskeyttämään" kauden ja odottamaan, että jaksot saadaan ensin näytettyä Jenkeissä. Enää kaksi jäljellä. Hassua on sekin, että Let's Go Fly a Coot -jakso tulee meillä kahden päivän päästä, eikä sille näy netissä vielä edes nimeä.\nVastaus #51 04.05.15 - 23:43\nMtv on muidenkin ohjelmien kohdalla ruvennut näyttämään hyvin lähellä jenkkien päivää. Simpsonit eivät ole ainoa ohjelma.\nVastaus #52 16.05.15 - 08:41\nAhnehtikohan Sub vähän liikaa aikataulunsa kanssa, koska nyt 26. kausi on "tauolla", vaikka sitä on esittämättä meillä enää kaksi jaksoa. Vähän älytön tilanne varsinkin niille, jotka haluavat nähdä nimenomaan uudet jaksot. Nyt pitää tihrustaa jatkuvasti tv-ohjelmatietoja löytääkseen haluamansa jaksot. Kysyin tätä Maikkarilta, mutta yleensä sieltä ei saa vastausta mihinkään.\nVastaus #53 19.05.15 - 18:42\nLainaus käyttäjältä: Mikko - 16.05.15 - 08:41\nSain kuin sainkin vastauksen: "Valitettavasi vielä ei ole tiedossa jaksojen esitysajankohta."\nVastaus #54 22.08.15 - 19:10\nLainaus käyttäjältä: Mikko - 19.05.15 - 18:42\nOnko joku huomannut, onko näitä jaksoja jo esitetty?\nVastaus #55 22.08.15 - 22:59\nLainaus käyttäjältä: Mikko - 22.08.15 - 19:10\nMinun tietääkseni ei ole.\nVastaus #56 03.10.15 - 08:29\nSubilla ei kuulemma vieläkään ole tietoa siitä, milloin kaksi viimeistä jaksoa esitetään.\nVastaus #57 24.01.16 - 12:39\n26. kauden kaksi viimeistä jaksoa, joita ei toistaiseksi ole näytetty Suomessa, tulevat 17.2. ja 18.2.2016, yli yhdeksän kuukautta kolmanneksi viimeisen jakson jälkeen.\nJaksoarvostelu: 26x7 - Liekehtivä jäbä\nVastaus #58 09.02.16 - 20:04\nBartin luokka saa uuden opettajan, Herra Lassenin, joka on todella ilkeä ja kyyninen. Bart hautoo kostoa Lassenille, aikomalla nolata tämän Liekehtivä Jäbä-festivaaleilla, minne Lassen on valittu jättimäisen patsaan sytyttäjäksi. Koko perhe ja Milhouse matkustaa festivaaleille.\nVaikka vierasääniä Simpsoneissa tulee ja menee, voisin jopa väittää, että Willem Dafoen esittämä herra Lassen, on yksi nyky-ajan Simpsoneiden parhaimpia vierasääniä. Itse pidin paljon hänen äänisuorituksestaan, josta huokui sopiva pahantuulisuus.\nJakso on muutenkin hyvä. LJ-festivaali on hauska tapahtumapaikka, mistä saa irti vitsejä. Festivaalin omituiset asiat toivat myös jaksoon mukavasti uutta luovuutta, mikä oli myös raikastavaa. Jokainen reaktioi erilaisesti festivaaleilla. Marge käyttää vahingossa huumeita, ja joutuu tripille. Bart ja Milhouse yrittävät nolata Lassenin ja Lisa ja Homer tulkitsevat olevansa kotona.\nLiekehtivä Jäbä on hauska ja luova jakso, jota kruunaa Dafoen loistava äänirooli ja hauska taidefestivaali, mihin hahmot sopivat hyvin.\nJaksoarvostelu: 26x8 - Coverin voimalla\nVastaus #59 09.02.16 - 20:42\nHomer aloittaa coveryhtyeen pastorin, Apun, Dr.Hibbertin ja Milhousen isän kanssa. Mutta pian kasariyhtye Sungazer ottaa Apun mukaan kiertueelle, josta Homer on käärmeissään.\nPidin paljon hahmojen kemiasta tässä. Homerin bändin kemia on vahvaa ja he tuntuvat oikeasti ystäviltä. Jopa sen jälkeen kun Apu on liittynyt Sungazeriin, jakso pelaa ja toimii hyvin eteenpäin.\nSungazerin hahmot on huvittavia ja vitsit hauskoja. Pidin Homerin bändistä ja loppu oli yllättävä ja hauska, missä Homer ja Apu myrkyttävät Sungazerin jäsenet Kwik E Martin makkaroilla.


Sally 25. heinäkuuta 2010 klo 10.06\nHah, niin tuttua! Meillä kans katsotaan Uusi Elämä Maalla jo uusintakierroksella!!\nPäivi 25. heinäkuuta 2010 klo 10.08\nHahahahaha, ei oo totta! Me ollaan ihan koukussa tuohon samaiseen sarjaan!!! Jokainen jakso tulee boksille ja kun lapset saadaan pehkuihin, otetaan lepoasento sohvalla ja nautitaan tästä ohjelmasta. :D\nKatja 25. heinäkuuta 2010 klo 10.37\nSamainen sarja on sattuneesta syystä meidänkin suosikki :D\nJa ah, miten lohduttava sarja onkaan :)\ntuksu 25. heinäkuuta 2010 klo 10.37\nSiis mikä ja missä??? nyt on tuksu-mummeli tippunut aivan kokonaan maitokärrysitä.\nja kiittää ihanista kuvista taas :)\ntessism 25. heinäkuuta 2010 klo 11.33\nSama juttu täällä. Sarjasta on tullut iltojen ilo, joka ei toivottavasti lopu vielä piiitkään aikaan=)\nSaara 25. heinäkuuta 2010 klo 11.52\nNyt täytyy myöntää, et katon telkkaria melko vähän enkä oo ees huomannu tuollaista sarjaa... :D Kuulostaa hyvätä! Vieläkö sitä tulee? Täytyypä katsoa viikon tv- ohjelmat...\nKakkukellari / Miia 25. heinäkuuta 2010 klo 12.17\nMäkin katon tv:tä sen verran vähän jotta tahtoo myös tietää mikä tää ohjelma on ja mikä kanava ja millon?\nPiupau 25. heinäkuuta 2010 klo 21.40\nSama täällä, ihan on mennyt ohi mutta kiinnostus heräsi niin että koko torppa tärähti. Täytyypä perehtyä asiaan, kiitos vinkistä. Mielettömän ihania kuvia!\nKatariina 25. heinäkuuta 2010 klo 22.43\nTämä ohjelma on mennyt ihan ohi...täytyy korjata tilanne. =)\nAnsku 25. heinäkuuta 2010 klo 23.29\n:D Samaa sarjaa seuraan... ihmetyttää kyllä usein niiden ihmisten pumpuliset unelmat budjeteista yms.. joillakin ei oo hajuakaan mitä maksaa.\nIhana silti nähdä tunnissa jo jotain valmista! hih.\nMeillä alkaa sisätilat talossa olla kondiksessa,mutta piha,terassi,kesähuone,leikkimökki...grrr kaikki ulkohommat jäänee vaikka kesään 2011...2012..etc. ;)\nSara 26. heinäkuuta 2010 klo 0.06\nKuin myös minäkin ihastunut tähän sarjaan...\nLettu 26. heinäkuuta 2010 klo 3.07\nSamaista sarjaa on katottu täälläkin, tosin vielä se oma uusi elämä ja maalla puuttuu!\nTeillä onkin aivan ihana paikka, missä aloittaa uusi elämä! :)\nMannukka 26. heinäkuuta 2010 klo 10.58\nHih, mun työkaveri suositteli tätä ohjelmaa viime viikolla ja nyt on jo monta jaksoa boksilla, jospa tänä iltana ehtisin ekan katsoa. Innolla odotan!\nHeidi 26. heinäkuuta 2010 klo 11.00\nKuulostaa kivalta tuo sarja, mutta hitsi, kun Liv ei näy vielä täällä meillä. Odotellen siis :)\nAnonyymi 27. heinäkuuta 2010 klo 2.04\nOdotan innolla remonttijuttuja. :) Siltaulma on kyllä oikea unelma! Meidän perheestä ei tuohon olisi..Voimia!\nmimmu 28. heinäkuuta 2010 klo 7.19\nKoukussa! Täällä vasta haaveiluasteella, mutta sarja on saanut isännänkin ehkä jo hitusen uskomaan muutoksen mahdollisuuteen :)\nSeija 28. heinäkuuta 2010 klo 9.44\nMeillä ollaan myös jääty jumiin samaan sarjaan. Siinä on monasti kyllä aivan utopistisia budjetteja ja ne jotkut luulee olevansa joka ainoan alan ammattilaisia, mut ehkä se on tehty sellaseksi vähän tarkoituksella. Siltakulma vaikuttaa ihanalta :)


Luomuisa Satakunta - Kotajan tila, Tuuli ja Matti Kotaja, Vampula\nKotajan tila, Tuuli ja Matti Kotaja, Vampula\nMatti ja Tuuli Kotaja viljelevät noin 40 hehtaarin luomutilaansa Huittisten Vampulassa viime vuosisadan alun kulttuurimiljöössä. Tilalla on kehitetty ruusun viljelyä jo melkein 20 vuoden ajan. Reilun kymmenen vuoden ajan omalla koealalla on kehitetty niin lajikkeita kuin viljelytekniikkaakin. Oman lisäysaineiston tuotannossa koeala on merkittävässä roolissa. Rosa kotaja lajike onkin jo tulossa käyttöön. Ruusua tuotetaan elintarvikekäyttöön.\nTila on erikoistunut tuottamaan hilloa, jonka pääraaka-aine on tarhakurtturuusun, Rosa rugosan kerrottukukkaisen hybridilajikkeen kukkien terälehdet. Tarhakurtturuusu on ruusun eri muoto ja sitä ei saa sekoittaa hävitettäväksi määrättyyn, puutarhoissa ja myös luonnossa villinä kasvavaan vieraslajiin, kurttulehtiruusuun. Maatilalta perheyritys FP-Kotaja Oy Finnish Plant myy hilloa tuotenimellä Finnish Plant Ruusun Terälehtihillo. Luomumerkinnän saanut hillo valmistuu käsityönä. Jakelukanavat kattavat nyt isot suomalaiset tukkuliikkeet ja kivijalkamyymälöitä ympäri Suomen. Eri verkkokauppojen välityksellä tuotetta lähtee maailmalle. Muita tuotteita ovat pakastekuivattu ruusun terälehti suurkeittiöille, erityisesti ravintoloille.\nTulevaisuuden suunnitelmissa on hyödyntää myös ruusun kiulukat eli marjat ja jalostaa niistä myyntituote. Samoin kuivatuista ruusun terälehdistä on kehitteillä kuluttajapakkaustuote.\nTulevaisuuden haaveena on myös oma verkkokauppa, jonka kehittämistä rajoittaa vain jo nyt pienyrittäjän valtava työmäärä.\nRuusua viljelyssä on yli 20 000 rivimetriä pensaita, joista juuri puhjenneet kukat poimitaan kesä-syyskuussa päivittäin. Viljelyssä on lisäksi 20 hehtaaria viherlannoitusnurmia ja 10 hehtaarilla kasvatetaan vehnää myyntiin.\nYhteydenotot: Matti Kotaja p. 0500329630, Tuuli Kotaja p. 0505474881, finnish.plant(at)fpkotaja.com


Mobiiliuutiset - Page 4 of 1176 - Muropaketti.com\nPokémon GO tuotti viime vuonna Nianticille analytiikkayhtiö SuperDatan mukaan noin 1,92 miljardia dollaria. Tulos on hurja, kun ottaa huomioon, että koronavirus teki AR-pohjaisen mobiilipelin pelaamisesta tavallista vaikeampaa. SuperDatan ana…\nSamsung Galaxy A32 5G -malli tulee todennäköisesti olemaan valmistajan edullisin 5G-puhelin. Nyt laitteesta on vuotanut uusia mallinnoksia. Huhujen mukaan Galaxy A32 5G tulee tarjoamaan 48 megapikselin pääkameran. Pääkameraa tukevat Winfuture…\nSony on jo pitkään pitänyt huolta asiakkaista, jotka haluavat lippulaivapuhelimen hieman kompaktimmassa koossa. Vaikka uusin Xperia 5 II onkin 6,1-tuumaisella näytöllään aikamoinen järkäle verrattuna vanhoihin Sonyn Compact -puhelimiin, luoki…\nTwitter sulki Donald Trumpin muutama päivä sitten kokonaan ulos viestipalvelusta. Sittemmin Trump-nimisen Hearthstone-ammattilaisen seuraajamäärät ovat kasvaneet kohisten. Twitterin mukaan Donald Trum…\nOnePlus on odotetusti esitellyt uuden OnePlus Band -aktiivisuusrannekkeen Intian markkinoille. Aktiivisuusrannekkeen teknisten ominaisuuksien puolesta tarjolla on aina aktiivinen sykemittaus sekä Sp02-tasojen ja unen seuranta. OnePlussan akti…\nHyvin paikkansa pitävistä mobiilivuodoista tunnetun Ice Universen mukaan Samsungilta on luvassa jo hyvinkin pian 200 megapikselin kamerakenno. Toistaiseksi Samsungin korkein resoluutio löytyy 108 megapikselin ISOCELL HM2 -kennosta. Ice Univer…\nApplen iPhoneissa on jo iPhone X -malleista lähtien nähty kohtuullisen massiivinen näyttölovi. Huhujen mukaan näyttölovi tulee kuitenkin pienentymään iPhone 13 -malliston myötä. Japanilaisen, Applea koskevien huhujen kanssa ku…\nIntelin kehittämä RealSense ID lupaa tarjota turvallisen tavan tunnistautua esimerkiksi pankkiautomaatilla. RealSense ID muistuttaa Applen Face ID:tä ja se tarjoaa mahdollisuuden turvalliseen ka…\nPokémonia on aikaisemmin pelattu muun muassa Twitch-chatin ohjaamana. Uusimpana villityksenä Pokémon Red toimii Twitter-profiilikuvassa. Pokémon Red pyörii Constantin Liétardin profiilikuvassa, joka päivittyy 15 sekunnin välein. Vaihtoehtoisi…\nTutkijat ovat kehittäneet erikoismustetta käyttävän kuulakärkikynän, jolla voi piirtää toimivia virtapiirejä lähes mille tahansa pinnalle. Aiemmin johtavan musteen kehittämisessä on ollut ongelmia, sillä musteet ovat joko tukkineet niitä levi…\n◄ Edellinen 1 2 3 4 5 6 … 1 176 Seuraava ►


Pirita Marina Hotel & Spa Tallinna alk. 33 € - vertaa huoneiden hinnat - KAYAK\nPurje 9, 11911 Tallinna, Harjumaa, Viro\nTietoja Pirita Marina Hotel & Spa\nHotelli tarjoaa tenniskenttiä ja sisäuima-altaan sekä huoneita omine kylpyhuoneineen. Se tarjoaa vieraille myös saunan ja kuntokeskuksen.\nHotelliasiakkaat voivat nauttia useista hierontahoidoista ja terapioista paikan päällä olevassa päiväkylpylässä nimeltään Pirita Top. Majoitusasiakkaat voivat myös nauttia maksuttomasta yleisestä pysäköintialueesta (paikan päällä).\nMajoituspaikasta hotelli löytyy yöpymiseen valoisa huone, jossa on kaikki mukavuudet nautinnollista oleskelua varten, kuten suihku, lämmitys ja puhelin.\nHotellin vieraat voivat nauttia ainutlaatuisesta ruokailukokemuksesta majoituspaikan omassa ravintolassa, jonka sijainti on ihanteellinen niiden vieraiden näkökulmasta, jotka haluavat pysyä lähettyvillä majoituspaikkaa syömisen aikana. Majoitusvieraat ovat tervetulleita iltaisin rentoutumaan mukavaan lounge-baariin.\nKävelymatkan päässä majoituskohteesta on useita vaihtoehtoja niille vieraille, jotka tahtovat tutustua paikallisiin kahviloihin ja ravintoloihin. Hotelli -majoituskohteen kielitaitoinen henkilökunta on valmiina varmistamaan, että jokaisen vierailijan oleskelusta tulee mahdollisimman viihtyisä.\nKuvat: Pirita Marina Hotel & Spa\nSaatavilla olevat huoneet: Pirita Marina Hotel & Spa\nStandardi-huoneet(44 € - 304 €)\nHotellin Pirita Marina Hotel & Spa palvelut\nArvostelut: Pirita Marina Hotel & Spa\nKadriorg Park3.3 km\nKadriorgin Taidemuseo3.6 km\nTallinn TV Tower3.6 km\nTallinna Sadam4.3 km\nViron Merimuseo5 km\nOlevisten kirkko5.1 km\nTallinnan kaupunginmuseo5.3 km\nViron Kansallisooppera5.3 km\nKanuti Gildi Saal5.4 km\nUseimmin kysytyt kysymykset Pirita Marina Hotel & Spa varaukselle\nMissä Pirita Marina Hotel & Spa sijaitsee?\nPirita Marina Hotel & Spa osoite naapurustossa Pirita on Purje 9, ja sen etäisyys kaupungin Tallinna keskustasta on 5,1 km. Hotellin Pirita Marina Hotel & Spa lähin maamerkki on Tallinn Song Festival Grounds.\nMitkä ovat hotellin Pirita Marina Hotel & Spa sisään- ja uloskirjautumisajat?\nHotellin Pirita Marina Hotel & Spa sisäänkirjautumisaika on 14:00 ja uloskirjautumisaika 12:00.\nTarjoaako Pirita Marina Hotel & Spa ilmaisen WiFi-yhteyden?\nKyllä, Pirita Marina Hotel & Spa tarjoaa ilmaisen WiFi-yhteyden.\nTarjoaako Pirita Marina Hotel & Spa ilmaisen pysäköinnin?\nKyllä, Pirita Marina Hotel & Spa tarjoaa ilmaisen pysäköinnin.\nKuinka kaukana Pirita Marina Hotel & Spa on lentokentältä?\nHotellin Pirita Marina Hotel & Spa etäisyys on 5,6 km kentältä Tallinna Ulemiste. Hotellin Pirita Marina Hotel & Spa etäisyys on 94,9 km kentältä Helsinki-Vantaan lentoasema.\nSalliiko Pirita Marina Hotel & Spa lemmikkieläimet?\nKyllä, Pirita Marina Hotel & Spa sallii lemmikkieläimet.\nOnko hotellissä Pirita Marina Hotel & Spa uima-allas?\nKyllä, hotellissa Pirita Marina Hotel & Spa on uima-allas.\nPirita Marina Hotel & Spa6.2 Hyvä (3 arvostelua)0 kmSisäuima-allas, Ravintola, Baari/oleskelutilaalk. 33 €\nPirita Beach Apartments & Spa8.1 Erinomainen (1 552 arvostelua)0,84 kmRannalla, Yksityinen uima-allas, Ulkouima-allasalk. 79 €\nBlyde Homes - Amazing Seaview!0,7 kmNäkymä kaupunkiin, rannalla, Saunaalk. 273 €\nTallinn Pirita Luxury apartment nearby city centre and sea1,52 kmVain aikuisille, Kahvinkeitin, Pesukonealk. 63 €\nSpacious Pirita Apartment with Amazing Sea & City view9.8 Erinomainen (6 arvostelua)1,47 kmNäkymä kaupunkiin, Keittiö, Terassi/patioalk. 96 €\nEtsi Pirita Marina Hotel & Spa alennushintoja Tallinnassa KAYAK-sivustolta. Etsi halvin Pirita Marina Hotel & Spa hotellitarjous Tallinnassa. KKAYAK hakee sadoilta matkailusivustoilta auttaakseen löytämään ja varaamaan sinulle parhaiten sopivan Pirita Marina Hotel & Spa tarjouksen. Lue arvosteluja ja kokemuksia ja nappaa halvin hinta! alk. 33 € per yö (Viimeisin hinta tälle hotellille).


Anonyymi 19. kesäkuuta 2010 klo 13.31\nPelottavia kummitusjuttuja! Aika viileesti ihmiset suhtautuu vaikka taloissa kummittelee;) Mukavaa nähdä teidän remontista kuvia. Juhannusruusuista tulee lapsuus mieleen.\nMannukka 19. kesäkuuta 2010 klo 13.32\nToi on kyllä niin totta; mieli rauhoittuu kun kaaoksen keskellä on edes yksi viihtyisä ja nätti paikka.. :-) Juhannusruusut on ihania, meillä on ollut niin viileää vielä, että juhannusruusut aukeavat kukkaan just juhannukseksi!\nPitäisköhän mun rohkaistua lukemaan noita alemman postauksen kummitusjuttuja?? IIK!\nHelena 19. kesäkuuta 2010 klo 13.47\nVoi kyllä täälläkin kyyneleet valuivat, vaikka kuinka yritin estellä. Oli kaunista katseltavaa, häät. Ja Prinsessa jotenkin niin kaunis.\nHauskaa remppapäivää huomiselle!\nViivu 19. kesäkuuta 2010 klo 14.04\nTäällä kans yksi joka tunnustaa liikuttuneensa, vaikkei olisi uskonut... Täällä on nautiskeltu prinsessahäistä tyttöjen kesken :) Nuorempi tosin nukahti jo ennen häälähetystä, joten onpas ollut ihana tunnelmoida yksin uudessa kodissa... :)\nAnu 19. kesäkuuta 2010 klo 14.20\nOnneksi puuta, se on kuin työvoitto:)\nJa prinsessahäissä mulla se kohta, missä se nainen ja mies lauloi sen laulun siellä kirkossa...no, olen aina ollut herkkä:) Ja koko häät katsoin ja just nyt tapitan hääjuhlaa puheineen.\nMari 19. kesäkuuta 2010 klo 21.37\nVoi juhannusruusut teillä jo kukkivat! Remppaintoa :)\nLettu 19. kesäkuuta 2010 klo 22.55\nRemonttivoimia teille! Innolla odotan välikuulumisia etenemisestä, toivottavasti kummitukset eivät häiritse teitä! ;)\npitsienkeli 20. kesäkuuta 2010 klo 0.20\nIhana pöytäryhmä löytänyt paikkanasa jo pihalta.\nPuiset rappuset ovat upeet:)\nElsa 20. kesäkuuta 2010 klo 0.31\nNoista tulee ihanat portaat...\nKuule, täälläkin on liikututtu ihan kunnolla rinsessahäiden takia. Oli ne ihanat, ja nyt ovat rinssi ja rinsessa saaneet toisensa. Rinssin puhe oli erityisen liikuttava.\nPikkuBertta 20. kesäkuuta 2010 klo 2.41\nTäälläkin seurailtiin prinsessahäitä,oikein kahteen asti yöllä.Mutta ihana oli seurata.Tippa silmässä monta kertaa.Ja minun silmissani ainakin nousi Danielin pisteet.Aivan ihanan hellyttävän puheeen piti.\nKuukki 20. kesäkuuta 2010 klo 3.00\nSe on päivänselvää, että juhannusruusut menevät ykköseksi! Haaveilen rivitalonpätkästä ja pihasta, jossa olisi suuret juhannusruusupuskat...\nHäähumussa ja kyynelehtiessä meni eilinen täälläkin. Aitoa rakkautta ei voi katsella liikuttumatta...\nPäivi 20. kesäkuuta 2010 klo 8.12\nIhania pikkuisia remppa-apulaisia teillä! :)\nTäälläkin mä katsoin ihan omassa rauhassani häitä ja ajoin miehen naapuriin jalkapalloa vahtaamaan. Oli kyllä aivan valtavan kauniit häät ja niin rakastunut ja onnellinen pari.. <3\nSara 20. kesäkuuta 2010 klo 11.29\nLupaavalta näyttää teidän Siltakulmanne! Kaikkea hyvää sinne, ja myös hyvää juhannusviikkoa! Juhannusruusut kukkii meidänkin talon kulmalla...\nHanna-Maria 21. kesäkuuta 2010 klo 12.45\nVoi, mikä ihana projekti teillä onkaan alkamassa! Meillä aikalailla vastaavaa kokoluokkaa oleva :) Voi, saisinko vielä käydä lukemassa Wanhattaren tarinoita? Se tekisi entisen Metsäpirtin, nykyisen Niittykummun emännän tosi iloiseksi :)\nIhanaa kesää ja aurinkoista juhannusta!\nSannu 21. kesäkuuta 2010 klo 14.10\nHuippu kivat noi vihreet jakkarat.Mä muistan kun entisen ihanan Mummilan (rintamamiestalo)pihalla oli iso juhannusruusu puska.Voi vitsit teidän muksut on varmasti Onskuja kun pääsee muuttaa tollasee paikkaa mistä pääsee uimaan.Ei tuu kesäsin tekemisen puutetta.\nMari 22. kesäkuuta 2010 klo 2.13\nHeippa ja kiitos teille kommenteista:)\nHanna-Mari; en mä enää päästä sinne blogiin ketään;) Kivaa jos siitä on mukavat muistot ihmisillä. Tästä uudesta tulee varmasti aika samanmoinen, kunhan vaan päästään taloon asustamaan...\naNNa 22. kesäkuuta 2010 klo 11.38\nPuiset askelmat näyttää ihan samanlaisilta ku mitä meilläkin muovimaton alta paljastui. En uskalla ees ajatella kuinka monta hiomakonetta putsaukseen joutuu ostamaan ..vaikia uskoa että yhdellä selviäis.\nMillähän sen kellertävän liiman sais lähtemään?? Otan kaikki vinkit kiitollisena vastaan ;)\nMari 22. kesäkuuta 2010 klo 12.06\naNNa; meillä ei ollut liimattu ollenkaan puuhun:) Siinä oli vaneri, johon matto oli liimattu, jes. Mutta lähtiskö se teidän liima jollain puhaltimella?\naNNa 23. kesäkuuta 2010 klo 5.25\nMeillä oli kans vaneri päällä siinä mihin astutaan mutta sit siihen "pystypuuhun" oli liimattu matto kiinni. Puhallin vois olla yx mitä kokeilla :)\nKiva että pääsette tuossa kohdin vähällä, teillä kun varmasti homma riittää :)\nMari 23. kesäkuuta 2010 klo 13.10\naNNa; kyllä se liima jollain lähtee, varmasti;) Ja onhan tässä työtä, mutta ei nyt niin hirveästi... Kyllä kaikesta selvitään;)


Mustalla hiilellä hampaat valkoisiksi? - Starbox Mustalla hiilellä hampaat valkoisiksi?\n9.8.2017 klo 21:22 Anette Tilaa blogi\nNäin huulipunafanina on inhoittavaa, kun jotkut tietyt huulipunasävyt korostavat kellastuneita hampaita. Mulla ei ole juuri ollut hampaiden keltaisuuden kanssa ongelmia, ennen kuin nyt. Tai ainakin olen huomannut ne vasta nyt.\nAloitin kahvin juomisen kunnolla vasta noin nelisen vuotta sitten. Koulussa ei meinannut pysyä virkeänä ilman aamu- ja iltapäiväkahvia. Mulla on kuitenkin aina ollut suht valkoinen hammasluu ja hammaslääkäri vasta kehui mun kiillettä paksuksi, joten siitäkään ei ole nyt kyse.\nOlen käyttänyt muutamaa valkaisevaa hammastahnaa, jotka ovat olleet perusmarketista saatavia. Mun veikkaus on, että nämä valkaisevat tahnat ovat kuluttaneet mun kiillettä sen verran, että nyt ne ovat värjäytyneet herkemmin.\nMietin ensin valkaisuliuskojen tilaamista netistä, sillä laservalkaisun hinta on mun kukkarolle liian kova. Ja toisekseen en usko, että mulla vielä niin suurta ongelmaa ees on. Päätin kuitenkin kokeilla tätä aktiivihiiltä sisältävää Curaproxin tahnaa.\nAktiivihiilen teho perustuu siihen, että se imee itseensä värjäytymät hampaista. Tätähän on nyt nähty paljon myös ihonhoidon puolella, ja varsinkin epäpuhtauksien puhdistamiseen. Pakkauksen mukana tulee myös pehmeä Curaprox-harja, jolla estetään liiallinen hankaus tuotetta käyttäessä.\nAjattelin ensin, että tää on liian vahvan makuinen, mutta loppujen lopuksi pidin tuosta limen mausta. Tästä löytyy myös valkoinen versio, joka on maultaan vielä miedompi.\nTää ei myöskään vaahtoa, joten sopii aftaherkille. Oon käyttänyt tätä nyt kerran päivässä. Yleensä aamulla, jotta hampaat ois mahollisimman valkoiset päivää varten. :D Ja illalla sitten taas jotain toista tahnaa. Tätä saa kyllä käyttää kahdestikin päivässä.\nEn ole itse vielä suurempia eroja huomannut, muissa kuin etuhampaissa. Mutta äiti sanoi, että mun hampaat näyttää jotenkin hohtavilta. Joten voi olla että eroa on ,en vain itse ole juuri huomannut. Mietin jälkikäteen, että olisi pitänyt ottaa kuva mun hampaista ennen tätä kuuria, jotta olisi jokin vertailukohta.\nOnko teillä hyviä kokemuksia jostain hampaiden valkaisutuotteista?


Anna Kontula ehdottaa pankkien pilkkomista – Kansan Uutiset\nKansanedustaja Anna Kontula julkisti torstaina mallin Euroopan velkakriisin ratkaisemiseksi.\nAnna Kontula ehdottaa pankkien pilkkomista\nKansan Uutiset 27.10.2011 10.31\nLiikepankit turvattaisiin, sijoituspankit saisivat selvitä itse Anna Kontulan mallissa.\nKansanedustaja Anna Kontula (vas.) ehdottaa pankkilaitoksen pilkkomista kolmeen osaan: reaalitalouteen kytkeytyviin liikepankkeihin, imaginääritaloudessa operoiviin sijoituspankkeihin ja vakuutussektoriin.\nNäistä liikepankkien toimintaedellytykset turvattaisiin julkisesti, koska toimiva pankkilaitos on yhteiskunnan perustoimintojen kannalta välttämätön. Sijoituspankkien sen sijaan pitäisi puhdistaa taseensa itsenäisesti roskalainoista ja kantaa riskinsä ilman julkista tukea.\n– Pankkitoiminnan pilkkominen ei ratkaise koko ongelmaa, mutta se tekee mahdolliseksi yhteiskuntien pyörittämisen kannalta välttämättömän pankkitoiminnan turvaamisen huomattavasti nykyisiä laskelmia halvemmalla, Kontula toteaa torstaina julkistamassaan ehdotuksessa.\nLiikepankin turvautumisen verovaroin toteutettuun pääomitukseen tulee Kontulan ehdotuksen mukaan johtaa pankkien julkiseen omistukseen tai osaomistukseen.\nUSA:n lamalääke voimaan\nAnna Kontulasta on sääli, ettei tästä vaihtoehdosta ole Suomessa käyty keskustelua.\nKyseessä on niin sanottu Glass–Steagall-malli, jota monissa Euroopan maissa pohditaan vakavasti. Syksyn mittaan sitä ovat kannattaneet muun muassa IMF:n pääjohtaja Christine Lagarde, Ranskan entinen pääministeri Michel Rocard ja Saksan sosiaalidemokraattien puheenjohtaja Sigmar Gabriel.\nGlass–Steagall-malli oli Yhdysvalloissa vuonna 1933 voimaan astunut laki, jolla välillisistä rahoituspalveluista vastaavat pankit erotetaan sijoituspankeista siten, että porrastus estää talletuksilla keinottelun. Laki säädettiin vastauksena 1930-luvun suureen lamaan ja se purettiin republikaanien aloitteesta vasta 1999.\nVuonna 2008 alkaneen rahoitusmarkkinakriisin jälkeen malli on noussut uudelleen keskusteluun.\nAnna Kontula kertoo valmistelleensa mallin yhdessä taloustieteilijöiden kanssa. Pankkien pilkkomisen lisäksi siinä säädettäisiin myös rahamarkkinavero kaikelle rahan kaupalle sekä annettaisiin valtioille ainakin väliaikainen oikeus lainoihin Euroopan keskuspankilta, joko suoraan tai eurovaltioiden perustaman valvontaelimen kautta.\n– Suora keskuspankkirahoitus turvaisi hallitun korkopolitiikan ja vähentäisi valtioiden riippuvuutta markkinoiden ehdoilla määräytyvistä koroista. Nykytilanteessa valtiot voivat saada keskuspankkirahoitusta vain liikepankkien kautta. Vaikka näiden korkeilla koroilla on terveellinen lainanottoa hillitsevä vaikutus, tietyn velkaantumisasteen jälkeen ne pikemminkin syventävät valtioiden velkakierrettä, Kontula perustelee.\nVelkavaltioilla itsellään vastuu\nKontulan mukaan kriisin ytimessä olevien valtioiden ylivelkaantuminen pystytään ratkaisemaan vain poliittisella prosessilla, jossa velkavaltiot uudelleenmäärittelevät tulonsa, menonsa ja näiden välisen tasapainon ehdot.\n– Tuettavan pankkitoiminnan kohtuullistaminen, rahan kaupan hillitseminen ja rahamarkkinaveron tuotot kuitenkin helpottavat kansantalouksien tasapainottamista ilman hyvinvointirakenteiden alasajoa, hän perustelee ehdotustaan.\nAnna Kontulan malli laajemmin


Hurske putosi olympiakomitean rahanjaossa\nTiede- ja kulttuuriministeri Annika Saarikko on myöntänyt kesälajien valmennus- ja harjoitteluapurahat. Yhteensä 162 urheilijaa saa yhteensä 1 424 000 euroa. Suurimman, 20 000 euron apurahan saa 20 urheilijaa.\n- Koronapandemiasta johtuen lähes kaikki urheilun arvokisat ja kansainväliset tapahtumat, Tokion olympialaiset sekä paralympialaiset mukaan lukien, siirrettiin vuodelle 2021, Saarikko muistuttaa.\n-Tämän seurauksena urheilijoiden näytöt ja kilpailusuoritukset useassa lajissa ovat jääneet antamatta. Tämä on otettu huomioon apurahavalmistelussa.\nYleisurheilijoille jaettiin kaikkiaan 40 apurahaa, yksi enemmän kuin vuonna 2020. Suurimpaan tukiluokkaan nousivat moukarijätti Aaron Kangas, pituushypyn SE:n hypännyt Kristian Pulli ja estejuoksija Topi Raitanen.\nSen sijaan pika-aitureista Reetta Hurske putosi toiseen tukirahaluokkaan. Hurkeen viime kesän aika 12,91 oikeutti viime kesän maailmantilastossa sijaan 14. Nooralotta Neziri oli ajallaan 12,84 maailmantilastossa sijalla 9. Kumpikin sai 10 000 euron tukirahan.\nMoukarinheittäjien noususta kertoo se, että viime kesänä 70 metriä ylittäneet Silja Kosonen ja Krista Tervo saivat 6000 euron tukirahat. Tervo oli maailmantilastossa sijalla 12 ja Kosonen sijalla 17.\nTukirahojen määrässä paini koki suurimmat menetykset, kun aikaisemman kahdeksan apurahan määrä putosi nyt kuuteen. Osasyynä tähän oli tietenkin Petra Ollin lopettaminen.\nEniten apurahoja lisäsi lentopallo, se sai kuuden sijaan nyt yhdeksän apurahaa.\nOlympiakomitan huippu-urheiluyksikkö on onnistunut hyvin apurahojen kohdentamisessa. Esimerkiksi vuosi sitten 6000 euron tuen saanut Golfari Sami Välimäki tienasi viime vuonna Euroopan tourin läpimurtovuotenaan yli 800 000 euroa palkintorahoja.\nLinkki apurahojen saajaluetteloon: https://minedu.fi/-/kesalajien-urheilija-apurahat-myonnetty